Netizen Tak Senang Tengok Daiyan Trisha Terkangkang, Pakai Korset

Baru-baru ini, pelakon dan penyanyi Daiyan Trisha ada memuat naik beberapa keping gambar mempromosikan barangan berjenama mewah.

Menerusi foto tersebut, Daiyan dilihat seperti memakai korset dengan seluar jeans biru sambil memegang sebuah beg.

BACA: Daiyan Trisha Tak Minat Nyanyi Karya Komposer Lain, Suka Buat Lagu Sendiri

Namun, ramai yang kurang senang melihat gaya posingnya terkangkang dan didakwa seksi sehingga mengundang kecaman netizen.

Rata-rata netizen memberikan teguran kepada pelakon itu supaya menunjukkan contoh yang baik mendoakan agar diberikan hidayah buat Daiyan. Dalam pada itu, ada yang mengingatkan supaya tidak terus melakukan kemungkaran kerana sekarang banyak musibah berlaku.

Meskipun ramai yang mengecam, Daiyan dilihat tidak ambil peduli dengan kecaman yang dilemparkan. Apa yang pasti, Daiyan memang cantik dan pandai bergaya.


“Kalau Mati Hari Ini Saya Yang Tanggung”

Sebelum ini bertudung litup, penampilan terbaru bekas isteri pendakwah bebas Da’i Farhan iaitu Dr Erin mengejutkan ramai apabila tidak lagi bertudung.

Memuat naik gambarnya tidak bertudung dengan rambutnya yang panjang dan berwarna perang, menerusi kapsyen Erin berkata dia mahu menjalani kehidupannya yang lama.

“Awak telah merampas dunia saya dan kini saya mahukannya kembali. Lautan mungkin mencabar, namun saya adalah kapten. Biar apa pun kesukaran, saya akan menang,” tulisnya.

Dalam pada itu, Erin berkata kehidupan seseorang individu itu tidak boleh dibandingngan dengan orang lain kerana ujian setiap orang berbeza dan tiada siapa dilahirkan sempurna.

“Hidup ini indah kalau kita pilih untuk indahkannya. Jangan bandingkan kehidupan kita dengan mana-mana manusia kerana kita hidup untuk diuji. Jika anda rasa kehidupan anda bahagia dan sempurna, maka anda gila,” katanya.

Menjawab pertanyaan netizen mengenai tindakannya itu, Erin berkata apa yang dilakukannya itu adalah urusannya dengan Tuhan.

Erin yang kini mempunyai kekasih berkata, lelaki itu meletakkan had untuk mendedahkan rambutnya.

“Kalau saya mati hari ini saya yang tanggung. Kita ni takut mati bukan takut dosa tak pakai tudung, banyak lagi dosa yang orang tak nampak kita kena risaukan. Biar saya jalani hidup sendiri sebaik yang saya mampu.

“Tak boleh warnakan rambut sebab ‘cik abang’ tak bagi. Ini pun dia dah bagi limit free hair,” katanya.

Terdahulu, Erin berkata dia tidak membuka tudung sepenuhnya. Ujarnya, dia tidak pernah melupakan tanggungjawabnya sebagai umat Islam seperti menunaikan solat.


Netizen Nampak Baby Bump, Isteri Remy Ishak Hamil?

Baru-baru ini perkongian isteri kepada pelakon Remy Ishak iaitu Ezza Yusof menjadi perhatian ramai apabila netizen seolah ternampak baby bump pada bahagian perutnya.

Menerusi video itu, Ezza dilihat sedang memperagakan sepasang kasut jenama miliknya, namun mata netizen lebih tertumpu pada bahagia perut usahawan itu.

Meskipun tiada pengesahan daripada Ezza mahupun Remy mengenai spekulasi itu, namun ramai netizen mengucapkan tahniah kepada isteri pelakon itu.

Lebih menjadi tanda tanya, pelakon Fasha Sandha dilihat ada meninggalkn komen seolah memberi bayangan Ezza kini sedang berbadan dua.

Terdahulu, Remy selamat bernikah dengan bekas tunangnya, Ezza Yusof dengan sekali lafaz pada 21 Ogos tahun lalu.


Isteri Haqiem Rusli Hamil?

Hampir empat bulan mendirikan rumah tangga, sudah pasti ramai peminat penyanyi Haqiem Rusli ternanti-nanti tentang berita kehamilan isterinya, Anis Sofea.

Baru-baru ini, perkongsian video oleh seorang jurufoto, Aqo Imran menimbulkan tanda tanya netizen dengan kenyataan daripada Haqiem.

BACA: Isteri Haqiem Rusli Ditegur Panggil Suami Dengan Nama Di IG Live

Menerusi video itu, Haqiem memberitahu ‘anak coming soon’ sekaligus meninggalkan tanda tanya adakah isterinya kini sudah berbadan dua.

Difahamkan, Haqiem membuat kenyataan itu selepas jurufoto itu menegur Anis Sofea dilihat semakin cantik berseri-seri.

Aqo Imran berkata lagi, sekejap sahaja masa berlalu kerana baru sahaja mengambil gambar perkahwinan mereka serta mengucapkan selamat maju jaya buat pasangan itu.

Terdahulu, dalam satu temu bual bersama prgoram hiburan Haqiem berkata belum ada berita baik mengenai cahaya mata namun akan berkongsikan kepada umum jika isterinya disahkan hamil.


Rossa Dipuji Semakin Kurus & Menawan, Netizen Kata Menangis Shuk Tengok

Sejak kebelakangan ini, penampilan isteri pelawak sensasi, Shuk Sahar iaitu Rossa Serra menjadi perhatian ramai apabila dilihat tampil langsing.

Terbaru, Rossa ada memuat naik videonya mengenakan busana warna hijau dengan kapsyen supaya sayangi diri sendiri.

Video itu mendapat pelbagai reaksi daripada netizen yang memuji Rossa yang dilihat semakin cantik dan menawan. Malah, ada yang mengatakan Rossa kini lebih bahagia.

Dalam pada itu, ada netizen mengatakan menangis Shuk melihat Rossa sekarang kerana semakin cantik dan maju kehadapan.

Awal November tahun lalu, Serra mendedahkan sudah sebulan tidak tinggal sebumbung dengan suaminya dan kini dalam proses untuk failkan cerai selepas lima tahun berdepan konflik rumah tangga.


“Saya Boleh Nyanyi Live Untuk Buktikan Bukan Auto Tune”

Selepas tampil dengan lagu Hujan, usahawan sensasi dan penyanyi Iqbal Zulkefli bakal muncul dengan single kedua berjudul Undur Diri.

Memetik portal Gempak, Iqbal mengakui susah untuk membaca tempo dalam bernyanyi namun mengakui suaranya masih boleh digunakan untuk tujuan rakaman.

BACA: Iqbal Tak Sabar Nak Tengok Drama DSV Dengan PA Baru

“Ketika rakaman, ada orang akan jaga tempo di depan muka saya. Maka, tiada msalah untuk saya buat rakaman lagu.

“Cuba fikir adakah rakaman lagi ini satu jenayah? Atau melampau batas? Tidak kan? Jadi kenapa kita perlu takut. Cari saja orang yang mahir hasilkan lagu. Pemilihan harus tepat.

“Suara saya yang anda dengar ini yang raw tanpa edit. Saya boleh nyanyikan secara live untuk buktikan bukan autotune,” katanya.

Dalam pada itu, Iqbal berkata lagu Undur Diri itu hasil ciptaan komposer dari Indonesia dan pihak yang menghasilkan lagu itu bukanlah orang biasa-biasa.

“Di Indonesia, orang yang saya bekerjasama ini bukanlah orang biasa. Menerima banyak anugerah.

“Tapi menghargai apa yang saya mahukan. Tidak sedikit pun meremehkan meskipun mereka semua tahu kelemahan saya. Sering mereka ulang ulang ‘Iqbal, jalan terus. Jangan takut. Kami akan bantu,” katanya.

Lagu Undur Diri dicipta oleh komposer dari Indonesia, Tuan Jeffrey Stefanus yang pernah menghasilkan lagu Mungkin Hari Ini Esok Atau Nanti.


Zulin Aziz Pilih Tak Tunjuk Kemesraan Di Media Sosial

Selamat mendirikan rumah tangga pada 20 Februari lalu, pelakon dan pengacara Zulin Aziz berkata tiada sebab untuknya menunjukkan kemesraan bersama suami, Farhan Norzaini di media sosial.

Menurut Zulin, apa yang dipaparkan di media sosial adalah berkaitan dengan kerja dan bukan babak “sweet sweet”. Ujarnya lagi, suaminya seorang yang romantik namun bukan jenis menunjuk lebih-lebih lagi kepada umum.

“Nak tunjuk gambar kemesraan bersama suami di media sosial, tiada sebablah. Tapi kita dalam bidang yang sama dan kalau dari segi pemasaran memang ya. Itu saya cakap awal-awal.

“Kami bukan jenis begitu. Suami romantik tapi dia bukan jenis nak menunjuk kepada orang. Bila nak buat benda begitu jadi geli.

“Biarlah kami berdua yang tahu berkenaan hubungan kami. Biarlah hanya berkenaan kerjaya dipaparkan di media sosial,” katanya.

Dalam pada itu, Zulin berkata dia mengambil pendekatan untuk tidak mempedulikan komen negatif netizen di media sosial. Malah, dia memilih untuk memadam komen komen yang tidak sesuai kerana baginya dia ada hak untuk mengawal media sosial miliknya.

“Saya buat begini bagi mengelakkan sebarang isu pada masa akan datang. Saya pun dah ingatkan suami dari awal agar jangan pernah baca komen warganet. Itu sebabnya saya padam.

“Ada yang kata kenapa perlu padam komen? Bagi saya, kita ada kuasa kawal media sosial kita. Kenapa kita nak biarkan dia (netizen) berbuat demikian dan menjaga hati orang yang komen buruk kepada kita?

“Sepatutnya, kita ada hak ke atas platform kita sendiri dan buang benda-benda yang tidak elok supaya tak merebak,” katanya.

Zulin selamat bergelar isteri kepada rakan kongsi perniagaan dengan sekali lafaz di Masjid Negara pada 20 Februari lalu.


“Tak Nak Vaksin Terpulang, Tapi Jangan Berlagak Tuhan”

Baru-baru ini, pelakon dan pengacara Uyaina Arshad memaklumkan dia dan suami, Raja Syahiran disahkan positif Covid-19.  Ujarnya, disebabkan virus tersebut dia perlu merangkak pergi tandas, badan terasa seperti dipukul, sukar bernafas dan demam menggigil.

Namun perkongsiannya itu menimbulkan rasa kurang senang segelintir individu apabila berkata dia tidak dapat membayangkan keadaan orang yang tak ambil vaksin langsung dan anti vaksin.

BACA: Yakin Syahiran Jodoh Terbaik, Uyaina Arshad Dapat Petanda Melalui Mimpi

Tidak hanya berdiam diri, Uyaina berkata dia perlu bersuara berhubung perkara itu kerana komen diterimanya sudah bersifat serangan peribadi yang keterlaluan.

Uyaina turut memohon golongan anti vaksin yang tidak bersetuju dengan pendapatnya tentang pengambilan vaksin boleh unfollow akaun media sosialnya.

“Saya kerap abaikan banyak komen negatif dalam hidup saya. Hal itu satu kebahagiaan. Apabila ia sekadar serangan peribadi terhadap saya, tak apa saya boleh abaikan tapi tidak kali ini.

“Kalau apa yang saya tulis menyinggung anda, tak sehaluan dengan pemikiran anda, anda tak suka, anda nak menang, nak paksa ikut pendapat anda, ‘unfollow’ dan ‘block’ saya. Terima kasih,” katanya.

Kata Uyaina lagi, jika tidak mahu vaksin tidak mengapa tetapi jangan terlalu angkuh atau berlagak untuk bercakap tentang vaksin jika bukan golongan pakar. Menerusi Insta Story, Uyaina turut memuat naik komen netizen yang menyelar pendapatnya mengenai vaksin.

“Anda tak nak vaksin, terpulang. Tapi jangan berlagak dan berlagak Tuhan. Ilmu pun tak setara mana, jangan nak mendabik dada.

“Islam ajar kita untuk cari ikhtiar dalam apa-apa hal sekalipun. Pakar dalam setiap bidang belajar bertahun-tahun lamanya mengkaji dan menyelidik,” katanya.


Sambut Anniversary Ke-11 Tanpa Isteri, Shuib Bawa Anak-Anak Bersihkan Pusara Siti Sarah

Semalam, tanggal 26 Februari genap 11 tahun usia perkahwinan Shuib Sepahtu dengan isterinya, Allahyarham Siti Sarah Raissuddin. Namun, tahun ini cukup berbeza buat Shuib apabila menyambut hari ulang tahun perkahwinan tanpa isteri disisi.

Sempena mengingati hari istimewa itu, Shuib membawa anak-anak dan ahli keluarganya datang membersihkan pusara isteri tercinta.

BACA: Pertama Kali Nyanyi Lagu Kesetiaan, Netizen Sebak Dengar Nyanyian Shuib

Shuib dilihat ada berkongsikan video di Insta Story dan dimuat naik kembali oleh beberapa netizen di akaun TikTok.

Lebih sebak, kata-kata dari anak sulung pasangan itu iaitu Uwais Al-Qarni mengenai bunga yang ditanam di pusara Siti Sarah dimana warna ungu adalah warna kegemaran ibunya.

Perkongsian tersebut mendapat pelbagai reaksi daripada netizen yang sayu dan mengalir air mata melihat ketabahan Shuib dan anak-anak yang kuat menghadapi dugaan kehilangan orang tersayang.

Sebelum ini, Shuib ada memuat naik video menunjukkan kad majlis pernikahan mereka sambil meninggalkan kapsyen mengucapkan selamat hari ulang tahun pernikahan buat isterinya serta meluahkan rasa rindu buat bidadarinya itu.


Hamil 6 Bulan, Syatilla Melvin Positif Covid-19

Kini sedang hamil enam bulan, pelakon Syatilla Melvin disahkan positif Covid-19. Menerusi satu entri di Instagram, Syatilla memohon doa agar diberikan kesembuhan secepat mungkin.

Dalam posting dikongsikan itu, Syatilla turut memuat naik gambar kit ujian kendiri yang menunjukkan tanda dia positif virus berkenaan.

A post shared by S Y A T I L L A M E L V I N (@samtilla)

Sementara itu, memetika laporan Harian Metro, suaminya, Shaheizy Sam berkata keadaan isterinya berada dalam keadaan baik dan tidak mengalami gejala teruk sekaligus tidak membuatkan dia berasa panik.

“Walaupun Tilla terpaksa melalui ujian ini ketika sedang hamil, tapi saya tidak cepat panik. Namun, jika kejadian ini berlaku enam atau tujuh bulan lalu mungkin saya sudah cemas.

“Melihat orang di sekeliling yang dijangkiti Covid-19 dan mendengar sendiri pengalaman mereka, rata-rata mengatakan ia seperti demam biasa. Mungkin disebabkan ramai yang sudah mengambil vaksin membuatkan kurang kes yang berisiko tinggi,” katanya.

Menurut Sam lagi, setakat ini hanya Syatilla yang dijangkiti virus itu, manakala dia dan anak-anaknya negatif.


Tayang Bahu, Netizen Tegur Nora Danish Takutlah Pada Allah

Sejak kebelakangan ini ada sahaja kontroversi terpalit pelakon Nora Danish. Sebelum ini isu mandi buih, pakai seksi ketika aktiviti mendaki, ada sahaja serba tak kena di mata netizen.

Terbaru, pelakon berusia 40 tahun itu ada memuat naik fotonya menggayakan dress berwarna putih ketika sambutan hari lahir seorang kenalannya di sebuah hotel di Kuala Lumpur.

BACA: Nora Danish Makan Malam Dengan Suami, Netizen Tanya Botol Arak Ke Belakang Tu?

Melihatkan penampilannya itu menampaknya sebahagian bahunya, ada segelintir netizen yang kurang senang serta memberikan teguran terhadap imejnya yang dikatakan seksi itu.

Netizen menegur pelakon itu sepatutnya tampil lebih sopan apatah lagi usianya sudah mencecah 40-an. Malah, ada yang memberi teguran kepada pelakon itu supaya takut kepada Allah dan azab neraka.

Meskipun teguran peminat nampak kasar dan memalukan tapi apa yang dikatakan mereka mungkin sekadar peringatan dan rasa sayang terhadap artis kesayangan mereka.


Pakai T-Shirt & Selipar, Almy Nadia Dipuji Sempoi & Sederhana

Baru-baru ini, pelakon Datuk Fizz Fairuz ada memuat naik video di Instagram percutian mereka sekeluarga ke Taman Tema Air Sunway Lagoon.

Bagaimanapun, rata-rata netizen lebih tertumpu kepada penampilan pelakon Datin Almy Nadia yang dikatakan cukup santai dan bersahaja.

Menerusi video tersebut, Almy dilihat mengenakan t-shirt putih, berseluar palazo dan memakai selipar sambil menolak stroller bayi.

Perkongsian video itu mendapat pelbagai reaksi daripada netizen yang memuji pasangan itu menjalani kehidupan dengan penuh sederhana dan merendah diri walaupun bergelar Datuk dan Datin.

Malah, ada yang mengagumi kesetiaan Fiz Fairuz yang menerima isterinya seadanya serta mendoakan rumah tangga pasangan itu kekal bahagia hingga ke akhir hayat.

Almy dan Fizz mendirikan rumah tangga pada 2014 dan dikurniakan tiga cahaya mata perempuan, Nur Afrina Arianna, 6, Nurr Afrina Aurora, 5, Nur Afrina Ayra, 4. Almy baru sahaja menimang cahaya mata keempat pada Disember lalu yang diberi nama Afrina Aisyah


Aliff Syukri Luah Rasa Bosan Hidup Tanpa Sajat

Umum mengetahui, usahawan sensasi Sajat atau nama sebenarnya Muhammad Sajjad Kamaruz Zaman kini sudah pun berhijrah di Australia meneruskan kehidupan barunya di sana.

Baru-baru ini, usahawan kosmetik Datuk Seri Aliff Syukri memuat naik perkongsian menitipkan ucapan istimewa sempena ulang tahun kelahiran sahabat baiknya itu.

Menerusi entri itu juga, Aliff turut meluahkan rasa bosan apabila ketiadaan Sajat serta mendoakan agar sahabatnya bahagia dunia dan akhirat.

Aliff turut berkata dia mengetahui kesusahan dan kesenangan Sajat serta berharap sahabatnya itu tabah menghadapi dugaan.

“Selamat Hari Jadi kepada kawan baik,bekas jiran yg sekrg di Australia Sajat. Bosan rasanya apabila ko tak ada di sini. Apa pun yang terjadi aku sentiasa mendoakan kau bahagia di dunia dan akhirat.

“All the best.. Dan semoga success walaupun di mana anda berada. Smua citer ko susah dan senang aku tahu. Dan aku harap kau tabah menghadapinya,” tulisnya.

Bagaimanapun, perkongsiannya itu menimbulkan rasa kurang senang netizen yang mengatakan sebagai sahabat Aliff sepatutnya memberikan nasihat dan teguran kepada Sajat untuk kembali ke pangkal jalan.

Baru-baru ini, Sajat memaklumkan bahawa dia sudah menukar jantinanya kepada wanita secara sah di Australia. Sajat berkata dia meraskan seperti dilahirkan semula dan gembira kerana proses menukar status jantina di negara itu mudah dilakukan.


“Saya Tak Perlukan Ayah, Ibu Adalah Ayah Saya”

Usianya kini sudah mencecah 15 tahun, siapa sangka pelakon remaja Puteri Balqis memikul beban yang tidak mampu dipikul oleh orang dewasa.

Tidak hanya berdiam diri apabila maruah ibunya dipijak-pijak, Balqis berkata sebagai anak sudah tentu dia yang akan pertahankan permaisuri hatinya itu.

“Apabila ibu dikecam dan dituduh penagih, sudah tentu saya perlu pertahankannya. Saya anaknya, tak mungkin saya hanya mampu memandangnya.

“Apabila bersikap lantang menyebabkan saya dilabelkan suka memberontak. Jujurnya, saya tidak begitu gemar dengan gelaran ini, tetapi apabila difikirkan semula, biarlah…,” katanya.

Balqis berkata ramai yang salah sangka sehingga ada yang menuduhnya mempunyai masalah bipolar dan kecelaruan personaliti.

“Mereka salah tafsir dengan keadaan saya. Bila masa saya ada penyakit bipolar atau kecelaruan personaliti. Saya jadi begitu kerana rentak sekeliling.

“Saya perlu menjadi seorang yang matang kerana tidak mahu diri dipijak-pijak. Tetapi, dalam kehidupan seharian, saya menjadi masih individu yang sesuai dengan usia saya,” katanya.

Dibesarkan tanpa kasih sayang ayah, Balqis mengakui tiada langsung rasa rindu terhadap bapanya yang sudah lima tahun meninggalkannya. Malah, dia juga tiada keinginan untuk bertemu dengan bapanya kerana baginya kini ibunya adalah bapanya.

“Sejak ayah menghilangkan diri, saya tiada keinginan langsung bertemu dengannya, jauh sekali mahu mengungkap perasaan rindu.

“Jujurnya, saya ingin menjauhkan diri daripada ayah. Antara kami memang tiada keserasian. Saya juga tidak memerlukan ayah. Ini kerana ibu adalah ayah saya,” katanya.

Dua tahun lalu, hangat diperkatakan mengenai kehidupan Balqis dan ibunya, Norashikin Abdul Aziz yang hidup melarat pernah mendapat perhatian program Bersamamu.


Iqbal Tak Sabar Nak Tengok Drama DSV Dengan PA Baru

Umum mengetahui, baru-baru ini usahawan kosmetik Datuk Seri Vida mengumumkan identiti pembantu peribadinya yang dikenali sebagai Qushayry atau Abang Qu yang merupakan seorang influencer. Memang kacak orangnya dan berbadan sasa, cukup pakej!

Memetik laporan mStar, bekas pembantu peribadi Vida iaitu usahawan sensasi Ahmad Iqbal Zulkefli mengucapkan selamat maju jaya buat pemuda itu.

BACA: DSV Pilih Influencer Kacak Jadi PA, Bayar Gaji RM10,000 Sebulan

Menurut Iqbal, dia tidak ambil tahu mengenai perkara berkenaan namun berhaRap Qush dapat bekerja dengan baik dengan bekas majikannya itu.

“Sejujurnya saya tak ambil tahu tentang dia (Vida). Saya ada ternampak berita tentang PA baru dia, tapi saya tak baca selanjutnya.

“Saya mampu cakap all the best saja la. Saya tak ada hak nak komen lebih-lebih cuma pesanan saya kerja baik-baik. Dia kena lalui pengalaman itu sendiri, belajarlah sendiri tengok cara kerja DSV.

“Untuk makluman pemilihan saya dulu tak sama macam sekarang, saya diuji buat banyak kerja, selepas setahun baru dilantik jadi PA dengan gaji RM1,200. Yang sekarang ni DSV terus popularkan. Sangat berbeza,” katanya.

Dalam pada itu, Iqbal menyifatkan pelantikan tersebut hanya sebagai gimik atau marketing. Malah, PA baru yang dilantik sememangnya memiliki ciri yang disukai oleh Vida.

“Sikit pun saya tak terasa hati, cuma tak sabar nak tengok drama seterusnya, saya dah masak dengan perangai DSV.

“Kalau tanya saya secara peribadi besar kemungkinan PA baru ni ada taste yang DSV suka, kulit putih, soft spoken dan senang mengikut permintaannya,” katanya.


Fazura Raih RM5.4 Juta Jual Tudung Sempena Ramadhan

Setiap kali pelakon Nur Fazura melancarkan koleksi tudung terbaru, pasti ianya mendapat sambutan luar biasa dan akan habis dijual dalam masa yang singkat

Semalam, 200,000 koleksi tudung Fazura laku habis apabila tudung keluaran terbaru pelakon itu diberi nama The “Rahmat Ramadhan” habis terjual dalam masa 1 jam.

Fazura turut berkongsikan berita gembira itu menerusi Instagram miliknya serta meluahkan rasa syukur dan terima kasih diatas sokongan yang diberikan.

Berita mengenai perkara itu turut dikongsikan oleh netizen yang mengatakan Fazura meraih sebanyak RM5.4 juta daripada jualan tudung berkenaan.

Rm27 sehelai je..tp bjaya jual 200ribu dlm hanya sejam..senang2 je fazura dpt RM 5.4juta ? pic.twitter.com/jRx97pNMEN

Diruangan komen, rata-rata netizen meluahkan rasa syukur dengan rezeki diterima pelakon itu dan ada yang meluahkan rasa sedih tidak berkesempatan untuk mendapatkan koleksi tudung terbaru itu.

Koleksi The “Rahmat Ramadhan” dihasilkan daripada Japanese Cotton Voile dengan 10 corak eksklusif dijual pada harga RM27 sahaja.


“Kau Adik-Beradik Aku Ke Nak Sound-Sound? Itu Antara Aku Dengan Tuhan”

Baru-baru ini hangat diperkatakan video memaparkan usahawan sensasi, Liana Rosli atau Kak KM memuat naik video menyusukan anaknya di sebuah restoran.

Video tersebut menimbulkan rasa kurang senang netizen yang didakwa menjatuhkan martabat wanita sehingga menerima teguran daripada beberapa individu.

BACA: PU Amin Tegur Kak KM, Guna Kelambu Atau Nursing Cover Susukan Anak

Dalam satu temu bual bersama Gempak, Kak KM berkata perkara itu tidak sepatutnya menjadi perdebatan kerana ianya situasi biasa bagi ibu yang ingin menyusukan anaknya.

“Bagi saya nak beri anak susu benda itu memang sangat normal, mungkin sebab Kak KM yang menyusukan sebab itulah jadi viral.

“Masa nak buat video itu memang Kak KM ambil tempat di sudut dan bahagian depan memang tak ada orang. Benda itu memang tak ada isulah, takkan kita nak masuk bilik air pulak. Sebenarnya kita pakai je nursing cover, selepas itu bila kita nak buat video kita cabut,” katanya.

Dalam pada itu, Kak KM turut berpesan kepada netizen supaya tidak perlu menjaga tepi kain orang lain dan apa yang berlaku itu antara dirinya dengan Tuhan.

“Bagi saya suka hati akulah, kau adik beradik aku ke nak sound-sound aku? Kau tengok buat apa. Itu jawapannya.

“Itu antara saya dengan Tuhan lah, yang korang tu jaga bahagian korang. Jangan ambil kerja Tuhan nak jatuhkan bala dekat orang. Takut kau yang dapat bala,” katanya.


Datuk K Berterima Kasih Kepada Azizan Osman Berjaya Ubah Asyraf

Kini bergelar usahawan berjaya, perubahan anak tiri Datuk Seri Siti Nurhaliza iaitu Asyraf Khalid dalam perniagaan dan kehidupan banyak didorong oleh mentor usahawannya, Datuk Dr. Azizan Osman.

Perkara itu didedahkan oleh bapanya Datuk Seri Khalid Mohamad Jiwa atau Datuk K menerusi satu video dikongsikan Asyraf. Dalam ucapannya itu, Datuk K turut mencemburui dan kagum dengan kebolehan dimiliki Azizan kerana berjaya melahirkan usahawan jutawan.

Ujarnya, Dr Azizan bukan sahaja membentuk individu menjadi seorang yang berjaya di dalam perniagaan dalam masa yang sama membimbing untuk taat kepada perintah agama.

“Bayangkan jutawan yang Azizan bimbing ini, boleh mengingati tuhan, beribadah dan bersedekah daripada hasil kejayaan merekaa. Saya percaya sebahagian pahala akan dapat kepada beliau kembali kerana hasil bimbingan, didikan dan tunjuk ajarnya.

“Azizan memimpin tangan mereka semua, tunjuk mereka mana longkang, mana tempat nak kena langkah, mana tempat nak kena lompat, awak semua (rakan usahawan jutawan) sangat beruntung. Saya tak dapat ini semua ketika seusia anda dan masa memulakan perniagaan,” jelasnya.

Dalam perkongsian itu juga, Asyraf turut mengucapkan terima kasih kepada mentornya yang membantunya mengubah dirinya daripada budak nakal dan selalu mengecewakan bapa serta merasakan diriya tidak berjaya.

“Alhamdulillah, semuanya berubah bila bertemu dengan mentor saya yang betul-betul ubah bisnes Mutyara, malah hidup dan memberikan saya banyak perspektif lebih baik.

“Saya ingin mengucapkan terima kasih kepada bapa yang membesarkan saya sebegini, sentiasa beri bimbingan, tak berikan saya kesenangan dan sentiasa percaya meskipun banyak kegagalan dalam hidup.

“Saya ambil kegagalan itu sebagai pengajaran dan terima kasih kepada mentor yang dapat mengeluarkan potensi dalam diri ini,” tulisnya.


Adibah Noor Meluat DJ Radio Sebut Ringgit Dengan Slang Mat Saleh

Baru-baru ini perkongsian penyanyi Adibah Noor menjadi perhatian ramai yang meluahkan rasa pelik dengan cara sebutan penyampai radio bahasa Inggeris tempatan.

Adibah seolah meluat dengan penyampai radio Bahasa Inggeris yang menyebut perkataan ‘ringgit’ dengan slang ‘mat saleh’.

Penyanyi itu turut menyifatkan penyampai radio tersebut disifatkan mengada-ngada sedangkan dibesarkan di Malaysia dan tahu cara sebutan sebenar.

“Kau bukan orang putih, kau bukan orang dari luar negara, tolonglah jangan mengada-ngada nak sebut ‘ring-it’ padahal sebutan sebenar ‘ringgit’.

“Dari kecil dah sebut Ringgit. Hanya kerana jadi penyampai radio bahasa Inggeris tiba-tiba jadi mat saleh tak boleh sebut Ringgit,” katanya.

Sebelum ini, Adibah pernah menegur kesalahan sebutan bahasa Inggeris seorang menteri dan penyampai berita.

Adiba yang pernah menjadi guru bahasa Inggeris berkata dia takkan berhenti untuk berkongsi ilmu dengan khalayak mengenai penggunaan betul bahasa itu.


“Saya Tak Nak Jebat Boleh Cakap Inggeris Tapi Tak Tahu Bahasa Melayu”

Usahawan yang juga kakak kepada Neelofa iaitu Noor Nabila berasa sedih apabila ramai generasi muda sekarang terutama kanak-kanak tidak fasih berbahasa Melayu.

Menurut Nabila lagi, dia tidak mahu perkara itu berlaku kepada anaknya, Jebat Jayden. Ujarnya, ianya perkara pelik jika orang Melayu tidak boleh bercakap bahasa kebangsaaan.

BACA: Engku Emran Titip Ucapan Istimewa Buat Noor Nabila Sempena Hari Lahir

“Muka Melayu tapi cakap pelat, tak naklah begitu. Bahasa Melayu kan bahasa kita. Tak pandai cakap Melayu, pelik sebenarnya. Perlu tahu cakap Melayu dan itu cara saya besarkan anak. Apabila saya jumpa ramai anak-anak tak boleh berbahasa Melayu, saya berasa sedih.

“Untuk Jebat juga, perlu tahu cakap (loghat) Kelantan dan Pulau Pinang. Pulau Pinang ikut bapa dia (Sharnaaz). Nanti dia dah masuk sekolah, dia akan cakap bahasa Inggeris. Sharnaaz pun pilih cara begini,” katanya.

Kata Nabila lagi, dia dan adik beradik berbahasa Melayu di rumah. Ujarnya, dia tidak mahu Jebat boleh bercakap bahasa Inggeris tetapi tidak tahu berbahasa Melayu.

“Kita memang cakap Melayu di rumah. Adik-beradik di rumah pun cakap Melayu. Mak cik dia cakap bahasa Inggeris tapi kebanyakan masa, Jebat memang cakap bahasa Melayu.

“Faliq (adik bongsu) masa kecil cakap Melayu tetapi sekarang apabila dah masuk sekolah, dia secara automatik cakap bahasa Inggeris sampai tak tahu cakap Melayu langsung.

“Jadi, saya tak nak (Jebat) jadi begitu. Saya tak nak dia mahir berbahasa Inggeris tetapi tak tahu berbahasa Melayu. Tak boleh,” katanya lagi.

Sebelum ini, Nabila berkahwin dengan pelakon Sharnaaz Ahmad, namun bercerai Julai 2020. Mereka dikurniakan anak lelaki, Jebat Jayden kini berusia empat tahun.

Nabila kemudian mendirikan rumah tangga dengan ahli perniagaan, Engku Emran Engku Zainal Abidin pada 19 Mac tahun lalu.


“Bekerja Dengan DSV Bukan Sebab Wang Ringgit, Tapi Saya Mahu Belajar”

Semalam, usahawan kosmetik Datuk Seri Vida mengumumkan pembantu peribadinya yang baru bernama Qush yang juga merupakan seorang influencer.

Jejaka berusia 26 tahun itu berkata gaji yang ditawarkan RM10,000 sebulan itu bukan pendorong untuk berkhidmat sebagai PA Vida namun dia mahu menimba lebih banyak pengalaman.

BACA: DSV Pilih Influencer Kacak Jadi PA, Bayar Gaji RM10,000 Sebulan

Qush atau nama sebenarnya Syed Qusyairi Syed Mahmud Iskandar berkata dia sudah pun memiliki perniagaan senditi dan mempunyai pendapatan kukuh.

“Soal bayaran gaji itu saya letak di perkara ketiga atau keempat. Ia bukan sebab utama saya terima jawatan ini.

“Bekerja dengan DSV bukan sekadar wang ringgit, ia lebih kepada pengalaman yang mahu saya peroleh dan belajar. Saya juga ada perniagaan sendiri dan Alhamdulilah punya pendapatan yang kukuh,” katanya.

Kata jejaka itu lagi dia tertarik untuk menerima tawaran Vida kerana keperibadian wanita itu yang terbuka menerima pendapat orang muda untuk hasil yang lebih baik.

“Saya melihat DSV seorang yang baik dengan pekerjanya. Beliau juga sering melakukan amal dengan menghulurkan bantuan kepada anak-anak tahfiz. Itu membuat saya tertarik untuk terima tawaran ini.

“Kita semua tahu beliau seorang yang sangat spontan termasuk ketika mencipta kandungan di media sosial. Walaupun sudah berpengalaman, beliau sedia dan terbuka menerima idea-idea baru,” katanya.

Dalam pada itu, jejaka berasal dari Kuala Lumpur itu berkata dia akan cuba sebaik mungkin bersikap profesional serta tidak mencamprkan urusan peribadi.

“Saya tahu mungkin orang akan kaitkan dengan cerita-cerita peribadi apabila saya rapat dengan DSV. Sebagai pembantu peribadi beliau, saya amalkan sikap profesional.

“Lama-lama nanti orang akan nampak hasil kerja kami bersama dan berhenti bercakap perkara tidak benar,” katanya.


Digelar Datuk ‘Low Class’, Aishah Cabar Netizen Bersemuka

Umum mengetahui, Januari lalu penyanyi Aishah menerima Darjah Setia Bakti Negeri Sembilan (DBNS) yang membawa gelaran Datuk.

Baru-baru ini perkongsian Datuk Aishah menjadi perhatian ramai apabila memuat naik paparan skrin komen netizen yang tidak berpuas hati dengannya serta menggelarnya Datuk low classs.

BACA: Ramai DM Maki Hamun, Aishah Nafi Buka Aib Suami Kongsi Kisah Beli Beras

Kesal dengan komen ditinggalkan itu, Aishah mencabar individu berkenaan untuk bersemuka dengannya. Ujarnya, jika berani cakap berdepan dengannya jika ada perkara yang tidak puas hati.

“Ada juga yg masih tak puas hati ek. Setakat baling batu sembunyi tangan apa barang babe…berdepanlah kalau berani cakap apa yg tak puas hati dgn I.So many sickos nowadays,” tulisnya.

Aishah juga turut menghantar DM kepada individu berkenaan dengan mengatakan tindakan netizen itu disifatkan tidak berfaedah dan seolah tiada benda lain untuk dilakukan.

Sebelum ini, Aishah dikecam teruk apabila apabila berkongsikan pengalamannya menjadi isteri yang membeli beras dan tidak pernah dimanjakan suami.


Zul Ariffin Macho Sangat, Iqbal Gugup Nak Habiskan Skrip

Selepas bergelar penyanyi, rezeki usahawan sensasi Iqbal Zulkefli semakin mencurah-curah apabila ditawar sebagai pelakon pula.

Baru seminggu berada di set penggambaran, Iqbal berkata dia semakin selesa dengan bidang baru diceburinya itu dan baru tersedar mempunyai bakat dalam lakonan.

“Selepas beberapa hari di set penggambaran, saya sedar sebenarnya punya bakat untuk berlakon. Hari pertama shooting saya hampir putus asa kerana merasakan proses penggambaran jadi lambat disebabkan saya masih baru belajar.

“Selepas beberapa hari, sudah mula rasa seronok dan saya sedar rupa-rupanya saya boleh berlakon,” katanya.

Berkongsikan pengalaman apabila terjun dalam dunia lakonan, Iqbal berkata dia semakin lebih terbuka dan senang bergaul dengan ramai orang.

“Ketika awal digandingkan dengan Zul, saya memang gementar. Dia macho sangat dan membuatkan saya tidak yakin untuk habiskan skrip.

“Berlakon tidak sama seperti dunia perniagaan. Saya jadi lebih terbuka dan dapat kenal ramai orang. Pelakon dan kru produksi lain juga mudah memberi bantuan dan tunjuk ajar.

“Saya mahu teruskan penglibatan dalam dunia lakonan untuk cabar diri sendiri. Kalau boleh mahu cuba pelbagai watak dan kalau boleh watak yang serius,” katanya.

Dalam pada itu, Iqbal berkata dia juga seakan tidak percaya dia kini memegang status sebagai artis yang semakin dikenali ramai namun dia lebih selesa dianggap orang biasa.

“Artis ke saya ni? Saya sendiri tak tahu kalau betul sudah memegang status sebagai artis. Bagaimanapun saya lebih selesa dianggap seperti kebanyakan orang lain. Saya manusia biasa sahaja,” katanya.

Difahamkan, Iqbal bakal muncul dalam drama 30 episod berjudul Perempuan Itu yang turut menampilkan pelakon Zul Ariffin dan Mimi Lana.


Ada Wanita Kecil Hati Misha Omar Kongsi Tentang Rawatan IVF

Penyanyi Misha Omar berkata ada segelintir wanita yang berhasrat menjadi ibu berkecil hati dengan perkongsiannya yang kini menjalani rawatan kesuburan IVF.

Memetik laporan Kosmo!, Misha memohon maaf jika perkongsiannya itu menguris hati mana-mana pihak. Misha juga berharap orang ramai mendoakan agar hasratnya untuk hamil sekali lagi dipermudahkan.

BACA: Misha Omar Henti Rawatan Kesuburan, Bimbang Tak Boleh Nyanyi Ketika Hamil

“Rawatan kesuburan memang saya dah teruskan dan sekiranya ada berita baik (sudah hamil), saya akan kongsikan kepada umum. Dulu saya kongsi secara terang-terangan, ada juga wanita yang sedang ‘struggle’ (berdepan kesusahan) untuk dapatkan anak terasa hati.

“Saya faham, apabila bercakap tentang usaha pencarian zuriat, semua orang mudah berasa sensitif. Tapi saya nak ingatkan, perkongsian saya sebelum ini hanya untuk mewujudkan kesedaran.

“Mungkin apa yang saya kongsikan sebelum ini melukakan hati mana-mana wanita yang sedang berusaha keras untuk mendapatkan anak. Saya minta maaf, cuma saya nak ingatkan, artis atau bukan, kita semua berkongsi kesusahan sama,” katanya.

Dalam pada itu, Misha juga tidak mahu berlebih-lebihan bercerita mengenai perkara itu serta menjadikan proses kehamilan Neelofa dan Datuk Seri Siti Nurhaliza sebagai inspirasi buat dirinya.

“Saya juga nak cakap yang kalian tidak keseorangan. Saya puji pendekatan Neelofa. Dia diam sahaja tapi ‘know know’ Bilal keluar.

“Tengok juga betapa berjayanya Datuk Seri Siti Nurhaliza. Betapa sabarnya beliau melalui setiap kegagalan menunggu 11 tahun sehinggalah lahirnya Aafiyah,” katanya.

Kata Misha lagi, anak adalah rezeki daripada Allah tidak kira sama ada mereka lahir dari rahim sendiri atau anak angkat.

“Anak sendiri ke atau anak angkat, tetap rezeki daripada Allah SWT. Jadi, saya harap, semua wanita terutama yang sedang usaha untuk hamil, jangan pandang benda yang boleh merosakkan mood kalian,” katanya.

Oktober tahun lalu, Misha memaklumkan telah menjalani rawatan kesuburan di sebuah pusat perubatan untuk menimang cahaya mata kedua.

Misha mendirikan rumah tangga dengan juruterbang Firros Ezzwan Rosly pada 2 Mei 2014 dan dikurniakan seorang anak lelaki, Muhammad Idris Ezzwa kini berusia enam tahun. Misha turut mempunyai seorang anak angkat, Muhammad Adam Emir yang kini berusia 16 tahun.


“Makin Tua Makin Menjadi, Hilang Sudah Aura Ke-19”

Baru-baru ini perkongsian bekas isteri pendakwah bebas Da’i Farhan iaitu Dr. Erin atau nama sebenarnya Noorainul Naqim Mohd. Radzi menjadi perhatian ramai apabila memuat naik fotonya tidak bertudung.

Terbaru, Dr Erin dilihat berkongsikan gambar swafoto secara dekat di Instagram miliknya. Wanita berusia 42 tahun itu seolah mampu berdepan kepayahan dan tetap berusaha meskipun sukar untuk dihadapinya.

Perkongsian Erin itu sekaligus mengejutkan ramai yang tampil menegur bekas isteri pendakwah itu yang sebelum ini pernah bertudung labuh. Malah, ada yang memberikan komen sindiran mengatakan ‘aura ke-19 sudah hilang’.

Meskipun ramai yang mengecamnya, namun ada segelintir pengikut mendoakan agar wanita itu kembali ke jalan yang benar apatah lagi umur sudah pun semakin meningkat.

Terdahulu, Erin berkata dia tidak membuka tudung sepenuhnya. Ujarnya, dia tidak pernah melupakan tanggungjawabnya sebagai umat Islam seperti menunaikan solat wajib dan sunat. Kata Erin lagi, selagi dia berada di dalam landangan rukun Islam dan Iman, dia tidak akan lupa diri.


DSV Pilih Influencer Kacak Jadi PA, Bayar Gaji RM10,000 Sebulan

Umum mengetahui, Disember lalu jutawan kosmetik Datuk Seri Vida memaklumkan sedang mencari lelaki kacak bagi mengisi jawatan sebagai pembantu peribadinya yang baru.

Nampaknya, segala teka-teki terjawab apabila Vida mendedahkan identiti pembantu peribadinya yang dikenali sebagai Qushayry atau Abang Qu yang merupakan seorang influencer.

Menerusi satu perkongsian di Instagram, Vida berkata pemuda itu seorang yang pemalu jika dibandingkan dengan dirinya yang happy go lucky.

Menurut Vida, ramai yang menghantar resume untuk menjadi pembantu peribadinya dan calon-calon semuanya hebat-hebat belaka.

Sementara itu, pemuda itu turut memuat naik perkongsian di Instagram meminta orang ramai mendoakan agar perjalanannya di Empayar DSV dipermudahkan dan baik-baik sahaja.

Terdahulu, usahawan sensasi Iqbal Zulkefli merupakan PA kepada Vida. Malah, mereka juga merancang untuk mendirikan rumah tangga namun hasrat mereka itu tidak kesampaian.


“Keluarga Terdekat Pun Tiada Gambar Bilal, Mereka Minta Pun Kami Tak Bagi”

Hampir sebulan menimang cahaya mata sulung pada 29 Januari lalu, pasti ramai tidak sabar melihat wajah anak Neelofa dan PU Riz yang diberi nama Muhammad Bilal.

Memetik Harian Metro, ibu kepada Neelofa iaitu Datin Noor Kartini Noor Mohamed berkara dia menyerahkan keputusan kepada anaknya untuk berkongsikan gambar cucunya kepada umum.

BACA: Neelofa Kongsi Foto Bilik Anak, Netizen Teruja Nak Tengok Wajah Bilal

“Saya tak pernah sebab keluarga terdekat di Kelantan pun tiada gambar Bilal. Mereka minta pun kami tak bagi. Jika diikutkan setiap hari dia akan mengirimkan gambar Bilal walaupun setiap hari berjumpa mereka. Namun, saya tidak akan ambil gambar atau tanya bila dia mahu kongsi.

“Biarlah dia sendiri yang buat keputusan. Kita hormat pilihannya. Saya pun kalau ikutkan banyak benda nak tanya tapi tidak diluahkan sebab ini adalah kehidupan dia.

“Saya percaya sekarang ini pun sudah ramai yang bertanya bila dia mahu dedahkan wajah Bilal, jadi sebagai ibu saya kurangkan pertanyaan itu,” katanya.

Berkongsikan mengenai proses berpantang anaknya itu, Kartini berkata Neelofa tidak berdepan masalah untuk menjaga Bilal dan cepat belajar. Ujar Kartini lagi, Neelofa juga mempunyai pengalaman menjaga anak saudaranya sebelum ini.

“Selepas berpantang di hospital dan di rumah saya selama seminggu, Neelofa kini memilih untuk berpantang di rumahnya sendiri kerana lebih memberi keselesaan.

“Namun, setiap hari saya akan luangkan waktu di rumahnya selama beberapa jam. Walaupun dia sudah ada pengalaman menjaga anak saudaranya sebelum ini, tapi menjaga anak sendiri sangat berbeza.

“Jadi sebagai ibu saya cuba ingatkan mana yang patut. Neelofa seorang yang cepat belajar dan tiada masalah untuk menyesuaikan diri bergelar isteri dan ibu.

“Alhamdulillah Bilal pun mudah sangat untuk dijaga dan tak banyak meragam. Bagi saya yang memiliki anak yang ramai dan melihat keadaan Bilal, saya rasa semua dia mudah untuk diuruskan.” katanya.


Dikutuk Mulut Senget & Menantu Neraka, Shikin Maembong Tenang Dikecam

Baru-baru ini hangat diperkatakan mengenai kelemut antara cef selebriti terkenal, Cef Wan dan bekas menantunya, Shikin Maembong yang menghantar surat saman malu sebanyak RM1 juta.

Susulan isu itu, Shikin dikecam teruk oleh netizen malah dilempar kata-kata negatif yang diterima menerusi mesej peribadi.

BACA: Chef Wan Berani Tunjuk Bukti Taja Perkahwinan Chef Riz, Shikin Maembong

Menerusi paparan mesej dikongsikan oleh Shikin, ada netizen yang menghina fizikal kakak kepada Emma Maembong itu malah ada yang memanggilnya menantu dari neraka.

Bagaimanapun, Shikin tenang berdepan kecaman netizen itu apabila meluahkan rasa hatinya dengan mengatakan mereka yang menghinanya beri pahala percuma kepadanya.

Terdahulu, Shikin menghantar surat saman malu kepada bapa mertuanya berkutan Chef Wan menegurnya secara terbuka gara-gara pertelingkahan dengan bekas suaminya, Chef Riz berhubung soal anak mereka, Putri Arriana Natasya.


Iqbal Zulkefli Nafi Terlibat Dalam Pengubahan Wang Haram

Sebut saja nama Iqbal Zulkefli, pasti ramai mengenali usahawan sensasi itu apatah lagi sebelum ini pernah bercinta dengan usahawan kosmetik Datuk Seri Vida.

Baru-baru ini Iqbal dikaitkan dengan pengubahan wang haram. Bagaimanapun, Iqbal menafikan dakwaan dirinya terlibat dengan perkara itu.

BACA: Tak Hadir Sidang Media, Iqbal Akui Stress & Takut Nak Bercakap

Memetik portal Astro Gempak, Iqbal berkata kekayaan yang dimilikinya kini adalah hasil titik peluhnya sendiri dalam perniagaan sejak lima tahun lalu. Ujarnya lagi, dia juga tidak suka menunjuk kekayaannya kerana baginya itu semua adalah privasi.

“Saya yakin tak lakukan money laundering. Saya tak suka war-warkan kekayaan saya. Ya, saya kaya tapi bukan kaya raya dan saya tak suka menunjuk-nunjuk kekayaan sebab itu semua privasi,” katanya.

Dalam pada itu, Iqbal berkata dia mula berjinak dalam dunia perniagaan sejak usia 22 tahun dan mengakui bergelar jutawan lima tahun lalu.

“Saya mula bisnes sekitar 22 tahun jadi saya menjadi jutawan empat atau lima tahun lalu. Saya masih lagi pam duit, adalah juta-juta tapi tak ada sampai 50 juta pun,” katanya.


Pertama Kali Nyanyi Lagu Kesetiaan, Netizen Sebak Dengar Nyanyian Shuib

Baru-baru ini, lagu Kesetiaan nyanyian Allahyarham Siti Sarah Raissuddin kembali hangat diperkatakan selepas salah seorang peserta Big Stage menyanyikan lagu tersebut pada konsert Ahad lalu.

Malah, juri program tersebut iaitu Dato’ Seri Siti Nurhaliza dan Ajai dilihat tidak dapat menahan sebak kerana terkenangkan arwah.

Sementara itu, menerusi IG Live baru-baru ini, Shuib Sepahtu membawakan lagu isterinya itu selepas diminta oleh itu.

Menurut Shuib, ini merupakan pertama kali dia membawakan lagu tersebut. Video berkenaan dikongsikan semula oleh seorang pengguna TikTok.

Video tersebut mendapat pelbagai reaksi daipada netizen yang mengakui sebak mendengar nyanyian Shuib itu. Malah, netizen mengakui Shuib seorang yang sangat kuat.

Tidak kurang juga, ada netizen mengatakan mereka mendengar suara Shuib bergetar seolah sedang menahan sebak.


Shila Amzah Akhirnya Sudah Pulang Ke Rumah Sendiri

Selepas beberapa bulan tidak tinggal sebumbung, dua minggu lalu rumah tangga penyanyi Shila Amzah dan suaminya, Haris Idraki Elias akhirnya sampai ke titik noktah.

Dua hari selepas memaklumkan perkara itu, Shila dilihat ada memuat naik gambar menunjukkan tangga yang menjadi penghubung tingkat atas dan bawah.

Sementara itu, dua hari lalu Shila ada memuat naik video memaparkan mainan miliknya anaknya yang bersepah. Diruangan komen ada netizen bertanyakan adakah ruang tersebut di rumahnya di Cyberjaya.

Menjawab pertanyaan daripada netizen, Shila mengiyakan sekaligus mengesahkan dia sudah pulang ke rumah miliknya itu.

Melihatkan jawapan daripada penyanyi itu rata-rata netizen meluahkan rasa syukur serta mendoakan kesejahteraan buat Shila.

Terdahulu, pada Disember lalu, Shila mengejutkan ramai pihak apabila membuat pendedahan sudah dua bulan tidak tinggal sebumbung dengan suaminya dan sudah menfailkan perceraian


Anak Dah 4 Tahun, Nora Danish Pesan Jangan Kecewakan Hati Wanita

Baru-baru ini, pelakon Nora Danish memuat naik perkongsian sempena ulang tahun kelahiran keempat anak bongsunya, Mohamed Neqayl Nedim atau Ney Ney.

Menerusi entri tersebut, Nora menitipkan ucapan istimewa buat puteranya itu serta mendoakan kebahagiaan buat Ney Ney serta menjadi anak yang soleh.

“U know mommy loves u very very much. Mommy akan sentiasa doakan kebahagian adik, dilindungi dunia akhirat, dipanjangkan umur, menjadi anak yg soleh, Dikelilingi hamba2 Allah yg membawa kebaikan. Di sayangi ramai dan menyanyangi,” tulisnya.

Lebih menjadi perhatian, Nora turut memberi pesanan buat anaknya itu supaya mempermainkan hati wanita apabila dewasa kelak serta menjaga solat dan menghafal Al-Quran.

“Yang penting jangan kecewakan hati wanita bila besar nanti dengan mata manja, mulut manis awak tu? Faham! Hehe. Love u sweetheart.

“Nanti bila besar harap jadi anak yang pintar. Pandai menilai mana yg baik dan buruk. Jaga solat sayang dan jadilah manusia yang suka membaca dan menghafal al-Quran. Ibu sayang kamu!,” tulisnya.

Nora mendirikan rumah tangga bersama Nedim Nazri pada 2017. Nora turut mempunyai anak sulung, Putra Rayqal daripada perkahwinan pertamanya dengan Rizal Ashram Ramli.


“Tak Tahu Boleh Jadi Sekuat Ayah Atau Tidak”

Sudah lima bulan Datuk Seri Ismail Sabri Yaakob bergelar Perdana Menteri Malaysia, penyanyi Dafi berkata dia sangat mengagumi dengan semangat bekerja bapanya.

Menurut Dafi, meskipun sering menjadi mangsa kecaman masyarakat yang tidak berpuas hati dengan prestasi kerja bapanya, Dafi mengambil pendekatan tidak mudah melenting.

BACA: Dafi Mahu Isteri Kelakar, Boleh Buat Dirinya Ketawa Setiap Hari

“Ada (kecaman) dan kerap jugalah dapat. Tapi saya mengambil pendekatan bahawa kita tak duduk di tempat orang. Saya juga tak tahu apa yang mereka (orang ramai) lalui.

“Pun begitu, kalau boleh, saya berharap mereka menggunakan cara yang lebih baik daripada menghentam dan mengecam.

“Tapi, kalau saya berada di tempat mereka, saya sendiri tak tahu macam mana kelakuan saya. Jadi, sungguhpun selalu jadi mangsa kecaman, saya tak boleh nak menghakimi kelakuan orang bagaimana,” katanya.

Dafi berkata politik bukan bidang kerjanya, namun jika ada luahan daripada masyarakat yang perlu diberi perhatian segera, dia akan menyalurkan luahan tersebut terus kepada bapanya.

“Jadi, kalau ada luahan rasa hati yang saya rasa perlu untik disalurkan, saya dan adik-beradik lain akan hantar tangkap layar kepada ayah.

“Kebiasaannya, kami akan kongsi dalam grup WhatsApp keluarga supaya semua orang ada ‘input’ masing-masing,” katanya.

Dalam pada itu, Dafi berkata meskipun sering menjadi mangsa kecaman namun dia mengetahui bapanya sentiasa mencuba yang terbaik.

“Saya tengok ayah sibuk setiap hari. Saya cakap pada diri sendiri ‘sebab itulah saya tak sertai politik’. Saya tak tahu sama ada boleh jadi sekuat beliau atau tidak.

“Pada usia ayah sekarang, nak hadap kerja sesibuk itu dan percubaan untuk memuaskan hati seramai orang yang boleh. Secara peribadi, sebagai anak saya berasa sangat kagum sebab saya sendiri tengok depan mata,” katanya.


Gaya Tudung Lilit Belakang Dikecam, Tya Ariffin Mohon Maaf

Baru-baru ini perkongsian menantu kepada penyanyi nombor satu negara, Datuk Seri Siti Nurhaliza iaitu Tya Ariffin menjadi perhatian ramai memaparkan dirinya memakai serba putih.

Namun, videonya itu mengundang kecaman ramai apabila netizen mendakwa dia menggayakan tudung seolah-olah biarawati.

Seperti sudah dijangka, ada yang membandingkan cara pemakaiannya itu dengan kakak iparnya iaitu Izara Aishah yang diilihan lebih sopan. Netizen turut memberi teguran agar memakai tudung mengikut syariat Islam dan jangan mengikut fesyen semata-mata.

Susulan kontroversi itu, Tya dilihat ada memuat naik satu perkongsian mengenai isu berkenaan. Tya berkata dia menerima teguran diberikan dengan hati terbuka.

Ujarnya, dia masih belajar ntuk menjadi lebih baik serta berasa bersyukur kerana ramai yang mengambil berat tentang dirinya.

“Terimakasih atas semua perhatian nya dengan Tya. Teguran kalian Tya anggap adalah rasa sayang dari kalian. Ya, Tya masih belajar untuk jadi yang lebih baik. Apapun itu, Tya bersyukur masih banyak orang yang peduli dan perhatian dengan Tya,” tulisnya.


DSV Sedih, Tertanya-Tanya Kenapa Dirinya Masih Dibenci

Pasti ramai tahu usahawan kosmetik Datuk Seri Vida dilantik sebagai Presiden Netizen untuk program Big Stage 2022.

Baru-baru ini, Vida terus menjadi kecaman netizen disebabkan sikap keterbukaannya dalam memberi komen dan pandangan terhadap peserta Big Stage minggu lalu.

Susulan kecaman diterima, Vida meluahkan rasa sedihnya menerusi video yang dimuat naik di akaun TikTok semalam. Vida berhata dia hairan kerana setiap tindak tanduknya pasti akan dikecam netizen.

“Apa lagi saya salah, kenapa tak boleh terima setiap apa yang cuba saya lakukan.

“Tapi setiap minggu saya masih dikecam dengan bermacam kata, sedangkan saya dah jadi sebaik mungkin behave dengan kata-kata,” katanya.

Luah Vida lagi, meskipun orang melihat dirinya gembira, namun hanya Allah sahaja yang tahu kesedihan dan kesusahnnya.

“Buat macam mana pun masih dibenci dikecam netizen. Sedih hati saya. Depan orang saya nampak suka nampak happy, tapi sebaliknya Allah saja tahu segala kesedihan dan kesusahan saya hadapi,” katanya.

Perkongsian Vida itu mendapat pelbagai reaksi daripada netizen yang tampil memberikan kata-kata semangat kepada usahawan itu.

Dalam pada itu, ada yang meminta Vida supaya memberi fokus kepada perniagaan sahaja kerana usahawan itu sememangnya hebat dalam bidang tersebut.


“Semoga Baby Saya Macam Da’i Syed, Baik Akhlak, Agama Serta Rupa Paras” – Peminat

Baru-baru ini, pendakwah bebas Da’i Syed ada memuat naik video menari mengikut trend semasa lagu yang viral di aplikasi TikTok.

Perkongsian pendakwah itu mendapat pelbagai reaksi daripada netizen terutama peminat wanita yang memuji Syed memiliki rupa paras yang kacak.

BACA:  Da’i Syed Alami Tekanan Perasaan Dituduh Mencabul, Takut Nak Naik Mahkamah

Malah, ada peminatnya yang anak yang dikandung mempunyai perangai yang sama seperti Da’i tersebut yang baik akhlak, agama dan rupa parasnya.

Disebalik ramai yang memuji pendakwah itu, ada netizen menegur dan mengecam tindakannya itu yang tidak menggambarkan seorang dai’.

Sebelum ini, Dai Syed mengakui mengalami tekanan perasaan berikutan hampir setahun berdepan tuduhan melakukan aktiviti seks luar tabii dan mencabu.

Bagaimanapun, Syed bagaimanapun meluahkan rasa syukur dapat mengawal masalah mental dan kemurungan dialami. Ujarnya, dia banyak menghabiskan masa bersama keluarga untuk pastikan kesihatan mentalnya dalam keadaan baik.


Sajat Sedih Sambut Hari Jadi Tanpa Anak-Anak

Menerusi satu perkongsian, Sajat atau nama sebenarnya Muhammad Sajjad Kamaruz Zaman meluahkan rasa sedih apabila tidak dapat menyambut ulang tahun kelahirannya dengan anak-anak hari ini.

Dalam entri tersebut, Sajat memuat naik gambar bersama anak-anak pada sambutan tahun lalu serta mengatakan kedua anak angkatnya itu adalah hadiah paling berharga untuk dirinya.

“Tiada apa Yang nak saya ingin katakan pada hari ini.. buat hari jadi adalah kenangan saya dengan anak anak saya.. Mereka lah hadiah paling berharga untuk saya..

“Tahun ini saya hanya rindu kan anak anak saya jer..ini gambar saya dengan anak saya pada tahun lepas 23/02/2021,” tulisnya.

Kata Sajat lagi, sudah hampir setahun dia tidak bertemu dengan anak-anaknya itu serta memohon maaf tidak dapat mengadakan sambutan hari jadi meriah pada tahun ini.

“Tetapi hampir 1 tahun berlalu.. waktu berjalan pantas,saya rindu sangat pada anak saya.. ibu mana tAk rindu anak hampir 1 tahun saya tak berjumpa dengan mereka.

“Maaf kan saya Jika saya tak sambut meriah hari jadi saya.. sebab saya banyak memikirkan perasaan anak anak saya,” tulisnya.


Anita Baharom Tak Sedar Banyak Petanda Ditunjuk Suami Sebelum ‘Pergi’

Pelakon Anita Baharom berkata dia pernah mengalami mimpi hilang seluruh giginya sebelum pemergian suami, Allahyarham Mohd Ismadi pada 1 Januari lalu.

Menurut Anita, dia menganggap mimpinya itu merujuk kepada ibu tersayang memandangkan berada dalam keadaan uzur dan tidak menyangka sama sekali suaminya yang akan pergi.

BACA: Kena Keluar Bekerja, Anita Baharom Tak Peduli Dikecam Langgar Edah

“Sebenarnya banyak petanda suami akan tinggalkan kami, tetapi saya yang tidak perasan. Antaranya, suami tidak bersetuju untuk menjual rumah yang kami diami.

“Arwah berkata bukan mudah untuk membeli rumah baru tambahan pula harga rumah semakin mahal. Malah, dia juga selalu meminta saya menunggunya sehingga dia mati,” katanya.

Anita berkata lagi, dia ada menemani arwah suaminya menjadi pengurus pentas ketika konsert penyanyi Aina Abdul di Istana Budaya dan tergerak hati untuk merakam video suaminya.

“Saya pun tidak tahu kenapa hati tiba-tiba tergerak untuk mengambil videonya. Tapi, memang tak sangka itu adalah video terakhir arwah yang sempat saya simpan,” katanya.

Kata Anita, suaminya menghidap kencing manis sehingga kehilangan ibu jari kiri beberapa tahun lalu namun arwah sentiasa berada dalam keadaan sihat.

Mengakui kesunyian selepas pemergian suami, Anita melauhkan rasa syukur ramai sahabat baik sekelilingnya. Malah rumahnya masih lagi dikunjungi tetamu sehingga sekarang.

Dalam pada itu, Anita berkata ada beberapa sahabatnya sanggup menghantarnya untuk menguruskan urusan arwah yang belum selesai.

“Saya bersyukur dan berterima kasih kepada teman-teman yang sanggup susah senang bersama. Ada yang menghulurkan bantuan dari sudut kewangan dan ada yang menghulurkan makanan untuk kami.

“Sementara dua sahabat rapat saya pula menawarkan diri untuk bantu menjaga anak-anak jika saya kembali sibuk menjalani penggambaran nanti,” katanya.


“Menangis, Disakiti, Ditipu Berkali-Kali, Tapi Aku Tak Pernah Putus Asa”

Sabtu lalu, pelakon Zulin Aziz selamat bergelar isteri kepada rakan kongsi perniagaan, Farhan Norzaini dengan sekali lafaz di Masjid Negara.

Menerusi satu perkongsian di Instagram, Zulin dilihat ada memuat naik gambarnya menangis saat diijabkabulkan dengan suami tercinta.

Zulin berkata dia melalui jalan sukar dalam memilih pasangan. Malah, dia juga disakiti dan ditipu berkali-kali.

Bagaimanapun, Zulin berkata dia tidak pernah berputus asa dan sentiasa bersangka baik dengan Allah. Ujarnya, dia akhirnya disatukan dengan suaminya atas izin Allah.

“Bagaimana aku mampu menahan air mata, terlalu banyak yang aku tempuhi. Sabar itu indah. Percayalah…Sabar itu punya hikmah yang kau tak pernah terbayangkan. Alhamdulillah. Terima kasih atas doa-doa kalian,” tulisnya.

Terdahulu, Zulin selamat mengikat tali pertunangan pada 28 Januari lalu. Pada majlis Sabtu lalu, Zulin menerima wang hantaran RM30,000. Pengantin lelaki turut menyerahkan mas kahwin RM80 dan lima dulang hantaran berbalas tujuh dulang daripada pihak pengantin perempuan.


PU Amin Tegur Kak KM, Guna Kelambu Atau Nursing Cover Susukan Anak

Baru-baru ini hangat diperkatakan video memaparkan usahawan sensasi, Liana Rosli atau Kak KM memuat naik video menyusukan anaknya di sebuah restoran.

Perkara itu mengundang kecaman ramai termasuk pendakwah bebas, Pencetus Ummah (PU) Amin yang turut memberi teguran dan nasihat di atas tindakan Kak KM itu.

BACA: “Bukannya Nampak Yang Tak Sepatutnya, Takkan Nak Susu Anak Dalam Tandas?”

Menurut PU Amin, bukannya tidak boleh menyusukan anak di tempat awak tetapi sebagai orang Islam ada adab dan etika.

“Kita ada adab untuk menyusukan anak, paling penting kita sebagai orang Islam ada etikanya. Bukan tak boleh menyusukan anak di tempat awam, tapi gunalah kelambu atau kain untuk menutup. Ataupun cari tempat-tempat yang sesuai dan tidak menimbulkan sebarang keraguan,” katanya.

Dalam pada itu, PU Amin berkata meskipun sudah beberapa kali memberi teguran namun usahawan itu tetap memuat naik video yang mengundang kecaman ramai.

“Bukan kita tak tegur, dah banyak kali buat teguran tapi dia suka dengan gaya hidup macam itu. Maka biarlah, tanggungjawab kita dah selesai dan kita dah sampaikan,” ujarnya.

Terdahulu, Kak KM berkata dia tidak menyusukan anak di hadapan orang ramai dan dalam video dimuat naik tidak memperlihatkan bahagian tidak sepatutnya.


Berjaya Tukar Status Jantina, Sajat Rasa Seperti Dilahirkan Semula

Usahawan kontroversi, Sajat atau nama sebenarnya Muhammad Sajjad Kamaruz Zaman memaklumkan bahawa dia sudah menukar jantinanya kepada wanita secara sah di Australia.

Berkongsikan berita itu di IG Live, Sajat berkata dia meraskan seperti dilahirkan semula dan gembira kerana proses menukar status jantina di negara itu mudah dilakukan.

BACA: Show Off Bayar Cukai, Sajat Bahagia Rasa Disayangi Di Australia

“Saya gembira sangat semua dah selesai. Saya tukar ‘gender’ saya. Saya rasa selesa menjadi wanita, saya hargai kerana negara ini faham keadaan saya dan saya rasa sangat bebas sekarang.

“Saya boleh jadi diri sendiri, saya bangga menjadi wanita. Terasa seperti dilahirkan semula, ini yang saya mahukan. Saya mahu orang terima saya,” katanya.

Menjawab soalan daripada pengikutnya sama ada dia akan menukar namanya atau tidak, Sajat berkata dia akan kekal menggunakan nama Nur Sajat.

Terdahulu, Sajat memilih untuk memulakan kehidupan baru di Australia sejak Oktober tahun lalu kerana berasa tidak selamat tinggal di Malaysia.


“Bukannya Nampak Yang Tak Sepatutnya, Takkan Nak Susu Anak Dalam Tandas?”

Belum reda lagi video menyusukan anaknya di sebuah restoran, perkongsian usahawan sensasi, Liana Rosli atau Kak KM sekali lagi mengundang kecaman ramai.

Baru-baru ini, Kak KM ada memuat naik videonya melakukan drop challenge. Menerusi video tersebut, Kak KM dilihat mencangkung di hadapan rakan-rakan suaminya.

Mengulas mengenai video menyusukan anak, Kak KM berkata dia tidak berbuat demikian di hadapan orang ramai dan dalam video dimuat naik tidak memperlihatkan bahagian tidak sepatutnya.

“Pertama sekali ketika saya menyusukan anak itu, tiada orang di depan saya. Jadi memang tiada siapa yang nampak. Dalam video yang saya muat naik pun bukannya nampak bahagian yang tidak sepatutnya.

“Kemudian takkan saya nak susukan anak di dalam tandas? Saya bukannya tiada otak. Saya masih tahu untuk jaga adab,” katanya.

Menjawab tentang video menari di hadapan sekumpulan lelaki dipercayai kawan-kawan suaminya, Kak KM berkata kesemua lelaki itu adalah dalam kalangan ahli keluarga.

“Mereka semua itu adalah adik-beradik saya dan juga suami. Kami memang sporting kalau mahu buat video cabaran seperti yang popular di media sosial. Kami memang terbuka dan tidak fikir perkara yang tidak senonoh,” katanya.

Dalam pada itu, Kak KM berkata dia tidak kisah rorang mengata dirinya namun meminta supaya netizen tidak bercakap buruk tentang ibu dan ahli keluarganya.

“Kalay saya baca setiap komen di media sosial, rasanya dah masuk ICU sebab sakit hati dengan semua kecaman. Sebagai seorang usahawan, ini adalah cara saya menggunakan platform media sosial sebagai medium pemasaran.

“Biarlah apa orang nak kata tentang diri saya, tetapi jangan sentuh ibu dan adik beradik saya. Itu memang boleh buat saya marah,” katanya.


Ernie Zakri Selamat Bersalin Anak Perempuan

Nampaknya ramai selebriti menyambut kelahiran bayi mereka pada tarikh cantik dan istimewa hari ini iaitu 22.02.222.

Termasuklah, penyanyi Ernie Zakri yang selamat melahirkan cahaya mata sulung, bayi perempuan pada jam 10.14 pagi tadi.

BACA: Bakal Bersalin Bulan Depan, Ernie Zakri Cari Pengganti Di AJL36

Menerusi Instagram, Ernie berkongsikan berita gembira itu buat pengikutnya. Menerusi entri itu, Ernie meluahkan rasa syukur di atas kelahiran zuriatnya itu.

Sementara itu, Syamel turut memuat naik perkongsian di Instagram berkongsikan berita gembira itu serta meminta untuk mendoakan kesihatan Ernie dan anak perempuan merkea.

“Syukur Alhamdulillah , Cinta hati Ibu & Daddy selamat dilahirkan jam 10.14 a.m tadi. Senang daddy ingat birthday , 22.02.2022.Doakan kesihatan anak solehah Bangmel dan KakNinie dan semoga mereka berdua berada dalam keadaan baik dan sentiasa dalam rahmatNya,” tulisnya.

Ernie mendirikan rumah tangga dengan Syamel pada 26 Mac tahun lalu di Masjid Puncak Alam, Selangor.


Jamal Abdillah Timang Anak Kelima Pada Usia 63 Tahun

Tahniah diucapkan kepada penyanyi Datuk Jamal Abdillah yang selamat menimang cahaya mata kelima, bayi lelaki pada tarik cukup cantik hari ini 22.2.22.

Isteri Datin Zai Izzati Khiruddin selamat melahirkan bayi lelaki yang diberi nama Rayyan Yamani seberat 2.84 kilogram itu disebuah pusat perubatan di Sahah Alam.

BACA: Bakal Timang Anak Kelima, Jamal Abdillah Pilih Tarikh Cantik 22.02.2022

Memetik laporan Harian Metro, Jamal memaklumkan isterinya baik-baik sahaja dan anak lelakinya dalam keadaan sihat.

“Kami semua dah bersedia dari awal. Nampaknya, bayi pun tiada cacat apa-apa dan dalam keadaan sihat.

“Begitu juga isteri baik-baik saja. Syukur, alhamdulillah. Kepada semua yang memberi ucapan tahniah dan doa, saya dan isteri mengucapkan terima kasih,” katanya.

Terdahulu, Jamal berkata isterinya sepatutnya bersalin pada 28 Februari, namun dipercepatkan kepada hari ini kerana tarikhnya yang cantik.

Jamal bernikah dengan Zai Izzati pada 1 April 2017. Pasangan itu mempunyai dua lagi cahaya mata Nur Azura Yamani, 3 tahun dan El Isaac Yamani kini berusia 2 tahun.

Jamal turut memiliki dua anak hasil perkahwinan lalu iaitu Osama Yamani, 20, dan Ahmad Zaki Yamani, 16.


“Kalau Datuk Tak Kepoh, Kita Tak Tahu Nasib Dayah”

Selepas dua tahun, akhirnya balu kepada Allahyarham Abam Bocey, Nor Hidayah Mohd Ali menang kes saman fitnah dan Ali Puteh diperintah membayar ganti rugi RM60,000 kepada kakak iparnya.

Susulan kemenangan itu, ramai yang bersorak gembira termasuk usahawan kosmetik Datuk Seri Aliff Syukri yang turut berkongsikan mengenai kes itu di Instagram

BACA: “Bukan Isteri Arwah Abam Yang Kejar Harta Tetapi Plaintif..” – Hakim

Menerusi entri tersebut, Aliff turut meluahkan rasa syukur selepas dua tahun kes berkenaan sudah pun selesai.

Jika sebelum ini Aliff dikecam kerana seolah mengeruhkan keadaan selepas menemu bual Nor Hidayah, namun kini netizen berterima kasih kepada usahawan itu.

Diruangan komen rata-rata netizen mengatakan jika bukan kerana temubual Aliff pasti ramai tidak tahu tentang nasib Hidayah.

Terdahulu, Hakim Zulqarnain Hassan berkata pihak mahkamah berpuas hati bahawa pihak yang mengejar harta bukannya defendan sebaliknya plaintif-plaintif.

Jumaat lalu, Ali bercadang untuk memfailkan rayuan keputusan mahkamah itu apabila mendapati wujud fakta tidak betul sepanjang perbicaraan berlangsung sejak dua tahun lalu.


9 Tahun Menjanda, Syura Akui Kekok Pegang Tangan Suami

Hampir sembilan tahun bergelar ibu tunggal, Januari lalu penyanyi Syura akhirnya menamatkan zaman janda dengan pasangan pilihan hati Farizat Ismail.

Kembali bergelar isteri, Syura mengakui kekok namun kehidupannya kini lebih lengkap dengan kehadiran insan bergelar suami disisi.

BACA: Dah 5 Tahun Kenal, Jejaka 28 Tahun Suami Baru Syura

“Alhamdulillah kehidupan semakin lengkap sebab dah ada teman selepas sembilan tahun. Satu environment yang baru dan satu vibe yang baru untuk saya dan anak-anak.

“Memang kekok pada awalnya, betul ke tak perasaan ni. Walaupun dan pernah berkahwin tapi jarak sembilan tahun tanpa pasangan tu, saya masih dapat rasa momen pengantin baru,” katanya.

Dalam pada itu, Syura turut meluahkan rasa syukur anak-anaknya dapat menerima kehadiran Farizat sebagai bapa tiri mereka malah gembira mengetahui dia mahu berkahwin.

“Saya dah kenal dengan suami sejak lima tahun. Jadi apabila dia kenal saya, secara automatik dia akan kenal anak-anak juga. Chemistry dia dengan anak-anak sangat baik. Anak-anak terlebih gembira apabila dapat tahun saya nak berkahwin,” katanya.

Syura mendirikan rumah tangga dengan Farizat pada 22 Januari 2022 di Masjid As-salam, Puchong Perdana.

Terdahulu, Syura dan bekas suaminya, Mohd Fadhly Md Yassin berpisah pada Ogos 2015 selepas sembilan tahun mendirikan rumah tangga.

Hasil perkongsian hidup, mereka dikurniakan tiga orang cahaya mata iaitu Nurul Dania Irdani, 13, Nurul Qaisara Sofia, 11, dan Muhammad Irfan Aryan, 9.


Kaka Azraff Selamat Bersalin Anak Kedua

Tahniah diucapkan kepada penyanyi Kaka Azraff yang melahirkan bayi lelaki pada jam 12.05 tengah malam tadi di sebuah pusat perubatan di Kuala Lumpur.

Berkongsikan berita gembira itu di laman Twitter miliknya, Kaka meluahkan rasa syukur proses bersalin anak keduanya itu dipermudahkan.

BACA: Kaka Azraff Saran Kahwin Masa PKP, Boleh Bergusti Dengan Suami

Menerusi entri itu, Kaka turut mengucapkan terima kasih kepada suaminya yang sentiasa memberi sokongan serta kata semangat sepanjang tempoh kehamilan dan bersalin.

We made it baby! Alhamdulillah syukur. Thank you for being the greatest support system, cheerleader, motivator, part time doctor throughout the journey. I tak tahu apa jadi tanpa you. I love you Daddy of two hihi ?? pic.twitter.com/rptisEtLK2

Sementara itu, suaminya turut memuat naik perkongsian memaklumkan isteri dan anaknya itu berada dalam keadaan sihat dan baik-baik sahaja.

Kaka dan Adam Adzriff mendirikan rumah tangga pada 14 Disember 2018 dan mempunyai seorang anak lelaki, Aslan kini berusia 3 tahun.


Pernah Digelar Anjing & Perempuan Murahan, Vivy Yusof Akui Media Sosial Penuh Toksik

Baru-baru ini perkongsian usahawan Datin Vivy Yusof menjadi perhatian ramai apabila berkongsikan pengalaman menjadi mangsa buli siber sehingga dihina.

Menerusi entri tersebut, Vivy berkata bergelar usahawan dia sudah biasa dengan keadaan itu namun apabila bisnes semakin berkembang, ramai yang mahu menjatuhkannya.

BACA: Vivy Yusof Ditegur Baru 10 Hari Berpantang Dah Kembali Bekerja

Meskipun menganggap ianya perkara biasa, namun Vivy meluahkan rasa bimbang apatah lagi pada masa kini sesiapa sahaja boleh membuat cerita buruk di media sosial.

“Walaupun tiada bukti, orang akan terus membenci. Dalam perniagaan, orang akan menghentam dari semua arah. Apa yang menakutkan bila ramai yang beri sokongan terhadap sesuatu meskipun ianya tidak benar.

“Mereka berkumpul seperti pembuli. Ada yang berkata saya seperti anjing, perempuan sundal dan mengharapkan anak-anak saya mati di sungai. Sisi gelap segelintir individu yang agak menakutkan,” tulisnya.

Dalam pada itu, Vivy berkata dia pernah bersikap tegas mempertahan dirinya apabila banyak cerita bohong dan tidak benar mengenai dirinya tersebar di media sosial.

Bagaimanapun, Vivy berkata ianya seakan sia-sia kerana ramai yang tidak mahu tahu mengenai kebenaran dan hanya tertarik dengan ‘drama’ yang timbul.

“Sejak hari itu, saya tidak lagi pernah terlibat dengan perkara sedemikian. Tindakan yang saya boleh lakukan adalah mengabaikan komen negatif. Walaupun menerima banyak kecaman, saya masih masih menjalani kehidupan yang baik. Malahan, perniagaan juga berjalan lancar.

“Saya dikurniakan dengan keluarga yang penyayang serta rakan-rakan yang luar biasa. Jadi, saya ingatkan diri untuk selalu bersyukur,” katanya.


Bekas Isteri Da’i Farhan Dah Buka Tudung?

Lama tak dengar cerita mengenai bekas isteri pendakwah bebas Da’i Farhan iaitu Dr. Erin atau nama sebenarnya Noorainul Naqim Mohd. Radzi.

Meskipun sudah pun berpisah dengan pendakwah itu pada April 2020, namun kisah wanita yang ke-19 itu tetap menjadi perhatin ramai.

BACA: Dr Erin Akui Terima Mas Kahwin RM10,000 Walaupun Janda Anak 5

Baru-baru ini perkongsian Dr Erin menjadi perhatian ramai apabila memuat naik foto berada di Tawau, Sabah memaparkan dirinya tidak lagi bertudung.

Seperti sudah dijangka, diruangan komen rata-rata netizen mempersoalkan tindakannya itu serta mahukan kepastian mengapa dia tidak lagi bertudung.

Diruangan komen, Erin berkata dia tidak membuka tudung sepenuhnya. Ujarnya, dia tidak pernah melupakan tanggungjawabnya sebagai umat Islam seperti menunaikan solat.

Biarpun ramai mengecamnya, namun ada segelintir netizen memberikan kata-kata semangat buat Erin serta berharap dia akan bertudung semula.


Chef Wan Berani Tunjuk Bukti Taja Perkahwinan Chef Riz, Shikin Maembong

Sejak beberapa hari lalu hangat diperkatakan mengenai Datuk Redzuawan Ismail atau Chef Wan yang menerima surat saman malu dari peguam bekas menantunya, Shikin Maembong.

Ia berikutan tindakan chef itu yang menegur bekas menantunya itu dan juga anaknya, Chef Riz berkenaan isu penjagaan anak.

BACA: “Satu Sen Pun Tak Pakai Duit Chef Wan Masa Kahwin” – Shikin Maembong

Tidak hanya berdiam diri Shikin tampil menjawab salah satu tuduhan bekas bapa mentuanya dakwaan perkahwinannya dengan Chef Riz menggunakan duit Chef Wan adalah fitnah.

Susulan penafian bekas menantunya itu, Chef Wan tampil membidas kenyataan Shikin itu serta berani mengemukakan bikti bahawa perkahwinan Chef Riz dan Shikin itu ditaja olehnya.

“Such a liar! I asked my son semasa reception wedding di Ombak Asmara tu jika tak salah dinner for about 100 pax dan segala urusan pelamin siapa yg bayar dan uruskan?

“I can bring my saksi ketika itu mcm aunty Florence and a few others yang ikut sama to help me arrange this ceremony and paid them my self! I am sure i still can find the cheque bud itu. I dont fitnah this stupid person with her innocent face trying to accused me.

“Mesti owner of Ombak Asmara Restaurant di Ampang itu pun tahu, termasuk saksi-saksi tetamu yang datang malam itu yang tahu saya uruskan itu semua.

“Wow cepat sungguh kau lupa jasa-jasa aku kawin kan kau orang atas hasil penat lelah aku bekerja lepas tu mengaku openly konon difitnah,” tulisnya.

Menerusi entri itu, Chef Wan menceritakan kembali kisah sebenar kewangan anaknya ketika itu yang tidak mempunyai perbelanjaan mencukupi untuk perkahwinannya dengan Shikin.

“Sorry my son did not have the money to marry u at the time ( I asked him kau nak kawin dgn betina ni cukup duit tak?

“Dia jawab no Pa, so I decided to help and arranged everything termasuk juga his first marriage saya taja 100% instead I choose to help them both get married secepat mungkin after saya dengar macam-macam cerita di belakang saya.

“Kita miskin juga asal dari sampah sarap tapi mak bapak kita tidak ajar kita kurang ajar dgn org tua2 apa lagi to bite the hand that once feed u and your family.

“Its a disguting, shameful and embarrassing behaviour! I will proof apa yg di canang kan satu dunia ini kononnya Fitnah kita tengok siapa yg bakar siapa nanti!” tulisnya.

Dalam pada itu, Chef Wan turut meminta bekas menantunya sedar asal usul serta tidak membebankan anaknya meminta nafkah untuk menghantar cucunya ke sekolah antarabangsa.

“Jangan la gila nak hantar anak tu pi International school konon jika my son cannot afford the expensive tuition fee sampai ugut nak duit anak nafkah yg banyak and use that as one of the reason my son was not allowed to see my grand daughter?

“Sedar la diri awak itu asal usul dari mana? Just because u are married to some one berada now
Wow anak nak pi international school then biar la bapak tiri tu yg bayar fee jika nak sangat?” tulisnya.


Kak KM Buat Drop Challenge, Menonggeng Depan Kawan Suami

Belum reda lagi video menyusukan anaknya di sebuah restoran, perkongsian usahawan sensasi, Liana Rosli atau Kak KM sekali lagi mengundang kecaman ramai.

Baru-baru ini, Kak KM ada memuat naik videonya melakukan drop challenge. Menerusi video tersebut, Kak KM dilihat mencangkung di hadapan rakan-rakan suaminya.

Video dikongsikannya itu menimbulkan rasa kurang senang netizen serta menyifatkan tindakannya itu dilihat agak melampau dan seolah tidak menjaga batas sebagai seorang wanita.

Tidak kurang juga ada yang mempersoalkan suami Kak KM yang didakwa tiada perasan melihat isterinya berbuat demikian di hadapan lelaki lain.

Dalam pada itu, ada yang memberikan komen nasihat serta mendoakan agar usahawan itu diberikan hidayah. Apa pun kita doakan yang baik-baik sahaja.


“Saya Hanya Tahu Kewujudan Jenama Itu Selepas Lancar Teaser Di IG”

Baru-baru ini hangat diperkatakan mengenai pelakon baru, Sharifah Rose apabila perniagaannya didakwa meniru nama dan serta reka bentuk satu jenama tempatan, Sekuntom.

Selepas beberapa hari berdiam diri, akhirnya pelakon itu memuat naik satu perkongsian di Instagram menjelaskan mengenai isu berkenaan.

Menurut Rose, dia merupakan pendatang baru dalam dunia perniagaan dan banyak perkara dia perlu pelajari serta menerima pandangan dan kritikan dengan hati yang terbuka.

Katanya lagi, dia tidak tahu mengenai jenama tempatan itu sebelum melancarkan teaser peniagaannya di Instagram dan kajian sudah pun dijalankan sebelum pemilihan nama.

“Pada awal mula pemilihan nama untuk syarikat kajian sudah pasti dijalankan. Cuma saya hanya tahu kewujudan jenama yang diperkatakan itu bersama dengan jenama Rose selepas melancarkan teaser di IG,” tulisnya.

Dalam pada itu, Rose berkata pemilihan nama Sekuntum itu kerana ia sangat dekat dengannya kerana keluarga memanggilnya dengan gelaran tersbeut.

Kata Rose lagi, dia memohon maaf sekiranya ada mencetuskan kekeliruan malah pihaknya juga sudah pun mendaftar jenama website jenama tersebut pada September lalu.

“Banyak aspek perniagaan yang perlu dipertimbangkan memandangan segala persediaan sudah dilaksanakan. Buat masa ini, sekali lagi, dengan rasa rendah diri, ingin memohon maaf sekiranya Rose dianggap mencetuskan kekeliruan dan tentunya sebelum memulakan bisnes kajian telah dibuat oleh team saya.

“Checklist untuk mendaftar syarikat juga telah dibuat dan jujurnya kami telah pun mendaftar website syarikat www.sekuntum.com pada bulan september lalu,” tulisnya.


“Satu Sen Pun Tak Pakai Duit Chef Wan Masa Kahwin” – Shikin Maembong

Baru-baru ini perkongsian Cef selebriti terkenal, Datuk Redzuawan Ismail atau Chef Wan menjadi perhatian apabila memaklumkan menerima surat saman malu dari peguam bekas menantunya, Shikin Maembong.

Ia berikutan tindakan chef itu yang menegur bekas menantunya itu dan juga anaknya, Chef Riz berkenaan isu penjagaan anak.

BACA: “Miskin Sangat Ke Nak Saman Saya RM1 Juta?” – Chef Wan

Menerusi perkongsian di Instagram itu juga, Chef Wan turut mepersoalkan bekas menantunya adakah dia lupa bahawa dia yang bersusah payah serta menggunakan duitnya untuk kahwinkan anaknya ketika itu.

Susulan pendedahan itu, Shikin akhirnya tampil menjawab salah satu tuduhan bekas bapa mentuanya itu yang menyifatkan dakwaan perkahwinannya dengan Chef Riz menggunakan duit Chef Wan adalah fitnah semata-mata.

Dalam satu video dimuat naik di Insta Story, Shikin berkata dia dan bekas suaminya ketika itu menjalankan bisnes bersama dan menggunakan 100 peratus hasil pendapatan untuk majlis perkahwinan mereka.

“Sebenarnya duit perkahwinan kami seratus peratus adalah duit sendiri. Ketika itu saya dan bekas suami buat perniagaan Elken. Kita kumpul duit sendiri dan kahwin guna duit sendiri.

“Seratus peratus duit sendiri tiada guna pun duit bapa mentua. Apa yang dia post adalah fitnah dan saya rasa semua kena tahu hal yang sebenar,” katanya.

Kata Shikin lagi, dia menjelaskan perkara itu selepas menerima kecaman daripada netizen yang kurang senang dengan perkara berkenaan.

“Ramai yang bertanya khabar dan juga mengecam saya. Saya ni bukan sejenis yang suka mengaibkan orang atau bercerita tentang peribadi saya di Instagram tapi keadaan memaksa saya,” katanya.

Nadzri mendirikan rumah tangga dengan Shikin atau Siti Nur’ Ashikin Ismail pada 5 Disember 2014 namun bercerai pada Jun 2016.

Hasil perkokngsian hidup, mereka dikurniakan seorang cahaya mata perempuan, Putri Arianna Natasya yang kini berusia tujuh tahun.


Isteri Sah Hamil, Anak Kedua Fizo Omar ‘Made in Janda Baik’

Nampaknya spekulasi isteri Fizo Omar hamil akhirnya terjawab apabila Fazeera Nazri berkongsikan berita gembira itu di Instagram miliknya semalam.

Menerusi video dimuat naik, Fazeera membuat kejutan buat suaminya dengan memberi alat ujian kehamilan pada bulan pertama perkahwinan mereka.

“Video ini diambil ketika bulan pertama perkahwinan kami, ia kejutan besar dia buat saya apabila beritahu hamil.

“Alhamdulillah, ini hadiah paling bermakna buat kami dan saya berdoa agar semuanya berjalan lancar,” tulisnya.

Dalam video tersebut, Fizo dilihat terkejut sebaik sahaja menerima alat ujian tersebut serta bertanyakan kepada isterinya untuk memastikan perkara itu.

“Maksudnya you hamil? Serius? Saya cintakan awak. Biar betul sayang? So made in Janda Baik la ni? Yes saya happy sangat,” kata Fizo.

Perkongsian Fazeera itu mendapat pelbagai reaksi daripada netizen yang mengucapkan tahniah kepada pasangan itu serta mendoakan agar proses kehamilan dipermudahkan.

Terdahulu, Fizo dan Fazeera mendirikan rumah tangga pada 21 Oktober 2021 dalam satu majlis tertutup di Janda Baik, Pahang.


Syifa Melvin Tunai Umrah Dengan Keluarga Safawi Rasid

Pelakon Syifa Melvin selamat berangkat mengerjakan umrah semalam bersama keluarga kekasihnya, pemain bola Johor Darul Ta’zim, Safawi Rasid.

Difahamkan, kakaknya Syafiqa Melvin turut menyertai menunaikan ibadah tersebut. Menerusi Instagram, Syifa turut memuat naik foto ketika berada di dalam penerbangan.

Dalam posting tersebut, Syifa turut memohon agar mendoakan perjalanannya ke sana dipermudahkan serta menghalalkan semuanya.

Dalam pada itu, Safawi dilihat turut meninggalkan komen pada posting berkenaan meminta agar Syifa menjaga diri bersama emoji hati berwarna merah.

Terdahulu, Syifa dikatakan menjalin hubungan dengan pemain berusia 25 tahun itu, namun tidak ada sebarang pengesahan rasmi daripada kedua belah pihak.


Hadiahkan Beg Gucci RM8,000 Untuk Staff, DSV Dikecam Netizen

Baru-baru ini perkongsian usahawan sensasi Datuk Seri Vida menjadi perhatian apabila memuat naik video memberi hadiah sempena ulang tahun kelahiran pekerjanya.

Menerusi entri itu, Vida menghadiahkan pekerjanya yang juga staf media sebuah beg tangan mewah jenama Gucci. Vida turut berkongsikan beg tersebut berharga RM8,000.

BACA: “Sebenarnya Kalau Dengar Dari Hall, Memang Sedap Suara Iqbal” – DSV

“Selamat Hari Lahir kepada Staf Media saya @aniqhsr bersama saya hampir 4 tahun, ikut saya kemana-mana. Saya hadiahkan beg Gucci RM8,000,” tulisnya.

Perkongsian Vida itu mendapat pelbagai reaksi daripada netizen yang memuji tindakannya itu yang menghargai pekerjannya.

Bagaimanapun, ada yang kurang senang dengan tindakannya itu yang menyebut harga beg berkenaan. Kata netizen, tidak perlu menyebut harga beg tersbeut jika mahu memberikan hadiah kepada seseorang.

Sementara itu, turut menjadi perhatian adalah penampilan Vida dimana rata-rata netizen mengatakan usahawan itu dilihat semakin kurus dan cantik.


“Miskin Sangat Ke Nak Saman Saya RM1 Juta?” – Chef Wan

Baru-baru ini perkongsian Cef selebriti terkenal, Datuk Redzuawan Ismail atau Chef Wan menjadi perhatian apabila memaklumkan menerima surat saman malu dari peguam bekas menantunya, Shikin Maembong.

Menerusi perkongsian itu, Shikin yang juga kakak kepada pelaon Emma Maembong menghantar surat saman kepada Chef Wan susulan tindakan chef itu yang menegurnya dan juga anaknya, Chef Riz berkenaan isu penjagaan anak.

BACA: Chef Wan Pecat Driver Pemalas, Pokok Kesayangan Kering Tak Disiram

“Bekas isteri anak saya, Shikin Maembong melalui peguamnya telah menghantar surat saman malu kononnya beberapa bulan lalu saya menegurnya dan anak saya, Nadzri bergaduh tentang anak. Hal bapa atau ibu adalah sama ke atas anak itu.

“Kerana mahu membalas dendam sebab tidak berpuas hati tentang urusan nafkah anak, dia (Shikin) menggunakan cara itu (saman),” tulisnya.

Dalam entri itu, Chef Wan turut meluahkan rasa terkilan dengan saman yang dikenakan apatah lagi dia banyak membantu bekas menantunya itu ketika dalam kesusahan.

Kata Chef Wan lagi, dia turut mempersoalkan salahkah sebagai bekas bapa mertua dan orang tua mahu memberikan nasihat.

“Tak rasa malu ke semasa susah, saya juga yang uruskan bil hospital dan macam-macam lagi. Sebagai bekas bapa mertua, salah ke jika saya memberikan nasihat?

“Sebagai orang tua, saya memberikan nasihat yang baik-baik tanpa perlu melibatkan mahkamah untuk mendapatkan hak penjagaan anak. Ramai orang bercerai, namun masih sama-sama menjaga anak,” tulisnya.

Dalam pada itu, Chef Wan turut mendedahkan sudah hampir setahun anaknya tidak berjumpa dengan anak perempuannya kerana dihalang bekas isteri.

Chef Wan sempat menegur bekas menantunya itu yang tidak rasa malukah untuk menyaman dirinya kerana memberi nasihat kepadanya serta anaknya berhubung isu penjagaan anak.

Malah, dia turut meminta semua pihak untuk move on di atas apa yang berlaku serta enggan melayan tuntutan berkenaan serta tiada masa untuk perkara itu.

Nadzri mendirikan rumah tangga dengan Shikin atau Siti Nur’ Ashikin Ismail pada 5 Disember 2014 namun bercerai pada Jun 2016.

Hasil perkokngsian hidup, mereka dikurniakan seorang cahaya mata perempuan, Putri Arianna Natasya yang kini berusia tujuh tahun.


“Semua Dah Terjawab, Saya Tak Gila Harta & Tak Fitnah Sesiapa”

Selepas dua tahun akhirnya balu kepada Allahyarham Abam Bocey, Nor Hidayah Mohd Ali menang kes saman fitnah dan Ali Puteh diperintah membayar ganti rugi RM60,000 kepada kakak iparnya.

Selepas kes tersebut, Hakim Mahkamah Sesyen Kuala Lumpur, Zulqarnain Hassan berkata pihak mahkamah berpuas hati bahawa pihak yang mengejar harta bukannya defendan sebaliknya plaintif-plaintif.

BACA: “Bukan Isteri Arwah Abam Yang Kejar Harta Tetapi Plaintif..” – Hakim

Sehubungan laporan tersebut, menerusi satu perkongsian di Insta Story, Hidayah meluahkan rasa syukur akhirnya kebenaran terjawab dan namanya sudah bersih.

“Alhamdulillah semua dah terjawab. Terima kasih Tuan Hakim bersihkan nama saya. Saya tak gila harta dan tak fitnah sesiapa,” tulisnya.

Dalam pada itu, Hidayah berkata Allah akan sentiasa bersama orang yang benar serta membantu manusia yang teraniaya. Menerusi entri itu, Hidayah turut berkongsikan hashtag #abgggsayangmenang #berkatdoasemuaorang #berkatdoaanakyatim.

Terdahulu, Hakim Zulqarnain berkata pada hari kedua Abam meninggal dunia, ahli keluarga plaintif mengajak Nor Hidayah untuk berbincang mengenai harta arwah.


“Farhan Terima Saya Seadanya Ketika Zaman Saya Berisi”

Hampir sebulan mengikat tali pertunangan, pelakon Zulin Aziz selamat mendirikan rumah tangga dengan jejaka pilihan, Farhan Norzaini dengan sekali lafaz pagi tadi.

Menurut Zulin, kesungguhan dan keluhuran hati Farhan membuatkan dia tertawan dengan Farhan. Malah, Zulin berkata suaminya menerima dirinya seadanya.

“Dia bertanggungjawab dan pandai mengambil hati keluarga. Dia juga pendengar setia. Saya selesa bersamanya dan boleh meluahkan apa sahaja.

“Tiada rahsia antara kami. Dia menerima saya seadanya sejak zaman saya berisi dan berjaya menurunkan berat badan.

“Saya percaya dialah yang akan membimbing diri ini ke jalan diredai dan menjadi bapa kepada bakal anak kami kelak… Insya-Allah,” katanya.

Ditanya mengenai soal zuriat, Zulin berkata dia dan suami belum dapat memberi kata putus dan terbuka menerima rezeki yang diberikan Allah.

“Soal cahaya mata, baik saya dan suami terima saja rezeki yang Tuhan beri. Saya pun lagi tujuh tahun nak menginjak usia 40 tahun.

“Saya dan suami beruntung kerja dalam bidang sama iaitu perniagaan Sambal Tujuh. Jadi. sambil bekerja, selitlah mana sempat untuk berbulan madu.

“Rancangannya macam hendak pergi Turki, tetapi situasi semasa pandemik COVID-19 membimbangkan… Belum ada kata putus,” katanya.

Pasangan itu bakal diraikan dalam sebuah majlis resepsi di premis acara, Magica Grand Hall, Shah Alam malam ini. Terdahulu, Zulin selamat mengikat tali pertunangan pada 28 Januari lalu.


Nama Perniagaan Sharifah Rose Didakwa Ciplak Jenama Tempatan?

Baru-baru ini, pelakon yang sedang meningkat naik iaitu Sharifah Rose ada memuat naik mengenai satu perkongsian mengenai perniagaan barunya yang diberi nama Sekuntum.

Namun, timbul cerita tidak sedap didengar apabila tular di laman Twitter status daripada seorang pengguna yang merupakan usahawan dan pemilik jenama tempatan Sekuntom.

BACA: Lakonan Dikritik ‘Kayu’, Netizen Hairan Sharifah Rose Dapat Job Berlakon

Menerusi entri tersebut, usahawan itu meluahkan rasa kecewa apabila nama dan konsepnya seakan-akan hampir sama dengan jenama baru yang bakal dikeluarkan oleh Instafamous itu.

Selamba artis keluarkan 1) brand nama sama ejaan je lain2) business nature sama3) signature bunga 3 kelopak sama4) design font logo huruf kecil sama

Bila nama brand hampir sama, customer pun konfius. Akhirnya picisan ni tertindas, nak dapat follower 10K pun makan tahun. pic.twitter.com/gV6SmPs2mr

Menurut usahawan itu, nama yang digunakan oleh Sharifah Rose sama tetapi hanya ejaan sahaja yang tidurkar. Bukan itu sahaja, logo jenama tersebut juga seakan sama menggunakan tiga kelopak bunga.

Perkongsian usahawan itu mendapat pelbagai reaksi daripada netizen yang mempersoalkan tindakan pelakon itu serta meminta penjelasan mengenai isu berkenaan.

Diruangan komen Instagram pelakon itu, rata-rata netizen bertanyakan sama ada benar atau tidak mengenai dakwaan tersebut. Tidak kurang juga ada yang mengecam tindakannya itu serta ada yang mengaitkan dengan lakonannya yang dilabel kayu.


Lepas Jual Rumah, Safiey Ilias Nak Jual Kereta Mustang RM270,000

Nampaknya selepas membuat keputusan untuk menjual rumahnya yang terletak di Sunway Montana, usahawan sensasi Safiey Ilias mahu menjual kereta mewah Mustang miliknya.

Menurut Safiey, dia mahu menjual kereta yang dibelinya pada tahun 2016 itu pada harga RM270,000. Akui sedih untuk menjual kereta tersebut, Safiey berkata dia mahu menjadi orang biasa.

“Memang sedih apabila nak jual Mustang saya ini. Tapi tak apa mungkin ini ketentuan buat saya. Terima kasih Allah sudi pinjamkan rezeki memiliki Mustang ini pada saya.

“Saya nak menjual semua aset dan harta yang ada. Saya nak menjadi orang biasa dan sederhana saja. Siapa yang membeli kereta ini, saya akan promosi Facebook dan Instagram dia. Pendek kata, saling membantu. Apa pun harga yang dinyatakan masih boleh dirunding,” katanya.

Dalam pada itu, Safiey berkata duit yang diperoleh dengan menjual semua aset miliknya itu akan digunakan untuk memulakan sesuatu yang baru.

“Terlalu banyak kenangan saya bersama semua aset yang ada. Pahit, manis dan jatuh bangun saya ada bersama semua benda ini. Walaupun perit dan sedih, tapi saya terpaksa.

“Kalau boleh tahun ini saya mahu memulakan sesuatu yang baru dan segar dalam hidup. Rezeki yang ada saya nak kongsi bersama,” katanya.


Zulin Aziz Sah Bergelar Isteri Farhan

Tahniah diucapkan kepada Zulin Aziz yang selamat bergelar isteri kepada rakan kongsi perniagaan, Farhan Norzaini dengan sekali lafaz di Masjid Negara jam 9.20 pagi tadi.

Pasangan mempelai diijabkabul berwalikan abang pengantin perempuan, Shah Rezza Abdul Aziz. Mereka dinikahkan Imam Besar Masjid Negara, Ustaz Ehsan Mohd Hosni.

Pada majlis itu, Zulin atau nama sebenar, Farah Azleenda Abdul Aziz menerima wang hantaran RM30,000.

Pengantin lelaki turut menyerahkan mas kahwin RM80 dan lima dulang hantaran berbalas tujuh dulang daripada pihak pengantin perempuan.

Selepas berdepan pahit getir dalam mencari cinta sejati, Zulin berharap kehidupan bersama suaminya akan dipermudahkan.

“Saya sering digambarkan dengan cinta sejati selama ini. Begitu juga fantasi dunia kartun Disney yang membahagiakan antara dua karakter kartun.

“Namun, sebelum dua karakter kartun itu bersatu, pelbagai dugaan ditempuhi. Di alam realiti, saya melalui pahit getir dalam mencari cinta sejati.

“Kehadiran suami dua tahun lalu bagai magis yang mengubah persepsi bahawa kemarau panas berpanjangan itu berakhir dengan kehadiran pelangi selepas hujan,” katanya.

Pasangan itu bakal diraikan dalam sebuah majlis resepsi di premis acara, Magica Grand Hall, Shah Alam malam ini. Terdahulu, Zulin selamat mengikat tali pertunangan pada 28 Januari lalu.


Heliza Helmi Masih Tak Biasa Dengan Gelaran Datin Seri

Hampir dua bulan bergelar isteri kepada usahawan Datuk Seri Mahadi Badrul Zaman, penyanyi dan aktivis kemanusiaan, Heliza Helmi mengakui sedang membiasakan diri dengan gelaran Datin Seri.

Menurut Heliza, dia masih lagi individu yang sama dan lebih selesa jika disapa dengan panggilan Kak Ja kerana merasakan lebih dekat dengan peminat dan masyarakat.

BACA: Bersungguh-Sungguh Pujuk, Heliza Helmi Segan Mila Jirin Taja Majlis Resepsi

“Panggil Kak Ja saja. Saya masih sama. Itulah saya dari dulu. Kalau ada yang panggil Datin Seri, kita raikan tapi lepas tu saya cakap saya okay dan lebih selesa dipanggil Kak Ja.

“Untuk majlis formal atau rasmi kita ikutlah tapi untuk panggilan boleh sahaja Heliza atau Kak Ja,” katanya.

Berkongsi mengenai kehidupan berumah tangga Heliza berkata banyak lagi perkara mengenai alam perkahwinan yang perlu dipelajari. Malah, Heliza meluahkan rasa syukur rezekinya melimpah ruah selepas berkahwin.

“Sejujurnya banyak lagi kena belajar, iyalah benda baharu mesti ada yang kita tak biasa lagi, jadi saya sedang menyesuaikan diri, kiranya macam budak tadika yang baru nak masuk sekolah.

“Alhamdulillah semuanya dipermudahkan. Soal kerjaya tak menganggu kerana sebelum ini pun dia tahu jadual saya agak padat tapi apa-apa pun kita akan berbincang dan dapatkan kata sepakat dahulu.

“Ya betul bila dah kahwin ni rezeki memang tak jangka, nikmat Allah sangat dasyat, kita pula rasa cuak sebab terkejut dengan apa yang Allah bagi, tak sangka, bersyukur sangat,” katanya.


Ali Puteh Tak Kisah Dihentam, Netizen Tak Tahu Hal Sebenar

Selepas dua tahun akhirnya balu kepada Allahyarham Abam Bocey, Nor Hidayah Mohd Ali menang kes saman fitnah dan Ali Puteh diperintah membayar ganti rugi RM60,000 kepada kaka iparnya.

Ali berkata dia tiada masalah serta bersedia untuk berdepan dengan netizen yang akan menghentam atau mencemuhnya di media sosial.

BACA: “Bukan Isteri Arwah Abam Yang Kejar Harta Tetapi Plaintif..” – Hakim

“Dalam dua tahun ini, saya sudah bersedia menghadapi apa saja kecaman. Saya sudah maklumkan kepada keluarga, menang pun kita kena (hentam), kalah pun kita kena.

“Jadi, saya tiada masalah dengan netizen sebab kita tahu apa yang kita lakukan dan apa sebenarnya yang terjadi,” katanya.

Sementara itu, Ali berkata dia tidak akan menggunakan media sosial untuk meluahkan rasa tidak puas hati kerana bimbang akan mengganggu proses rayuan di Mahkamah Tinggi.

“Kalau saya kongsikan apa-apa lagi di media sosial, saya bimbang akan berlaku masalah di Mahkamah Tinggi. Tentang netizen, saya memang tak risau apa-apa pun,” katanya.

Terdahulu, Ali bercadang untuk memfailkan rayuan keputusan mahkamah itu apabila mendapati wujud fakta tidak betul sepanjang perbicaraan berlangsung sejak dua tahun lalu.


Kak KM Dikecam Selamba Susukan Anak Tanpa Cover Payudara

Sebut sahaja nama Liana Rosli atau lebih kenali sebagai Kak KM, ada sahaja kontroversi terpalit usahawan sensasi itu.

Baru-baru ini, perkongsian Kak KM di Instagram menjadi perhatian ramai apabila memuat naik video sedang menyusukan anaknya berusia dua bulan di sebuah restoran di Kuala Lumpur.

BACA: Netizen Kritik Baju Kak KM, Tak Sesuai Dengan Majlis Akikah

Perkongsian video itu mengundang kecaman ramai netizen kerana tidak memakai ‘nursing cover’ untuk menyusukan anaknya di tempat terbuka.

Dalam pada itu, ramai yang kurang senang dengan penampilannya yang seksi serta tindakannya itu membuatkan terdedah bahagian tidak sepatutnya ketika menyusukan anaknya.

Bagaimanapun, ruangan komen video berkenaan telah pun ditutup mungkin kerana menerima kecaman hebat daripada netizen.

Baru-baru ini, Kak KM mengadakan majlis akikah anak keempatnya selepas dua bulan kelahiran. Bagaimanapun, penampilan Kak KM pada majlis tersebut menimbulkan rasa kurang senang netizen.


PU Riz Dilantik Jadi Pensyarah Kanan

Semalam perkongsian pendakwah bebas Muhammad Haris Mohd Ismail atau PU Riz menjadi perhatian ramai apabila memuat naik gambar kad kakitangan sebuah pusat pengajian.

Menurut PU Riz, dia dilantik sebagai Pensyarah kanan bagi program Diploma Pengurusan Haji dan Umrah di Fakulti Pengajian Antarabangsa, Kolej Antarabangsa Inovatif.

BACA: Gelar Diri Abah, PU Riz Doa Bilal Jadi Anak Soleh

Kata PU Riz lagi, lantikan itu adalah secara kontrak selama setahun berkuatkuasa pada 1 Februari lalu. Selain bergelar pensyarah, dia juga bertanggungjawab mempromosikan kursus tersebut.

“Kolej ini diselia oleh YEG Academy (M) Sdn Bhd. Insya-Allah bakal bertukar status universiti tahun depan. Sebelum ini mereka melantik PU Amin, terbaharu saya pula.

“Selain menjalankan tugas sebagai pensyarah kanan, saya juga bertanggungjawab dari segi pemasaran untuk mempromosikan Diploma Pengurusan Haji dan Umrah ini. Ia sesuatu yang baharu dan diiktiraf MQA,” katanya.

Dalam pada itu, PU Riz turut berharap lebih banyak lagi institusi pengajian tinggi (IPT) menawarkan kursus serta dapat melahirkan mutawif berkualiti.

“Program ini mendapat sambutan baik. Alhamdulillah semua okay. Harapnya universiti lain wujudkan program sebegini. Banyak impak.

“Kalau umrah okay lagi, tapi ibadat haji ini yang susah sikit. Ada banyak jenis haji yang perlu kita ketahui. Orang kena tahu sebab perjalanan haji ini panjang. Perlu ada kepakaran untuk mereka uruskan haji,” katanya.


Show Off Bayar Cukai, Sajat Bahagia Rasa Disayangi Di Australia

Umum mengetahui, usahawan sensasi Sajat atau nama sebenarnya Muhammad Sajjad Kamaruz Zaman kini memulakan kehidupan baru di Australia.

Malah, Sajat juga turut berkongsikan bahawa dirinya sangat bahagia di negara itu kerana sudah bebas dan boleh menjadi diri sendiri.

BACA: Ibu Sajat Reda Anak Lari Ke Australia, Tak Pernah Pujuk Balik Malaysia

Baru-baru ini Sajat ada memuat naik satu perkongsian di Insta Story dimana dia membayar cukai dan sudah layak membuat pinjaman sebanyak $500,000 (RM1,501,291) untuk perniagaannya.

“Bayar tax uols, cukup 6 bulan I dah boleh buat pinjaman $500,000 untuk bisnes. Tak I bayar sebanyak 34% uols. Rasa rasa berapa banyaklah sale I kan!!” tulisnya.

Dalam pada itu, Sajat turut meluahkan rasa bahagia kerana disayangi di negara itu serta bebas melakukan apa sahaja dan tidak diganggu oleh sesiapa.

“Yang penting negara ini terima I, sayang I. I nak memondan hari-hari pun, mereka tak kacau. I love you Australia,” tulisnya.

Terdahulu, ibu Sajat berkata dia tidak akan sesekali memujuk Sajat untuk pulang kerana bimbang bakal berdepan tindakan undang-undang jika balik ke Malaysia.


“Bukan Isteri Arwah Abam Yang Kejar Harta Tetapi Plaintif..” – Hakim

Umum mengetahui, selepas dua tahun akhirnya balu kepada Allahyarham Abam Bocey, Nor Hidayah Mohd Ali menang kes saman fitnah yang difailkan terhadap adik iparnya, Ali Puteh.

Memetik laporan Sinar Harian, Hakim Zulqarnain Hassan berkata pihak mahkamah berpuas hati bahawa pihak yang mengejar harta bukannya defendan sebaliknya plaintif-plaintif.

BACA: Menang Saman Fitnah, Hidayah Terus Tunai Hajat Sedekah Buah Di Surau

“Pihak yang mengejar harta bukannya isteri arwah (Abam Bocey) sebaliknya plaintif-plaintif,” kata Hakim Zulqarnain Hassan.

Plaintif tersebut terdiri daripada ibu Abam iaitu Allahyarham Sabariah Arshad, bapa Syed Mohd Ridzuan Syed Hassan, kakaknya Sharifah Nor Wahidah dan Ali Puteh.

Zulkarnain berkata lagi, ianya jelas pada hari kedua Abam meninggal dunia, ahli keluarga plaintif mengajak Nor Hidayah untuk berbincang mengenai harta arwah.

‘”Malah telefon arwah diambil oleh Ali Puteh manakala beg duit arwah diambil (arwah) ibunya.

“Perbuatan itu seolah-olah tidak memahami kesedihan isteri arwah yang juga dalam dilema sedang memikirkan bagaimana untuk mengharungi masa depan dan membesarkan anak yang masih kecil,” katanya.

Menurutnya lagi, pihak mahkamah berpuas hati mengenai keadaan ketika itu pasti menyedihkan bagi isteri Allahyarham yang berada dalam keadaan tertekan.


Ini Antara Snek Yang Pernah Viral Sepanjang 2021, Yang Terakhir Tu Wajib Buat Stock!

Tahun 2021 boleh dikatakan tahun kita semua bertapa di rumah. Maklum lah masa ni lah adik beradik PKP berlangsung. Bila dah asyik duduk rumah tu, selain daripada melakukan kerja hakiki tangan tu sempat je geledah media sosial.

Time ni, muncul lah pelbagai jenis snek-snek yang menjadi trend sehingga viral di setiap rumah. Nak tahu menu apa yang kami maksudkan? 5 snek viral ni mesti korang sendiri pun kena cuba!

Rugi siapa yang tak pernah mencuba Spicy Salted Egg ni. Rasa masin dan manis dia tu memang ngam. Sambil layan movie ni asyik sangat makan tahu-tahu tinggal bekas jer!

Ini kegemaraan anak-anak di rumah. Dengar cerita Teega Baby Machos ni meriah sangat di shopee. Jangan tak tahu Teega Baby Machos ni ada pelbagai perisa.

Siapa sahaja yang tak kenal dengan Biskut Lotus Biscoff. Menjadi fenomena sehinggakan ada yang mencipta pelbagai resepi daripada biskut have-have ni. Antara menu yang popular dan sedap hasil daripada biskut ni sudah semestinya lotus biscoff pudding!

Okey! Yang ini ramai yang terpengaruh hasil daripada Squid Game. Meskipun cara membuatnya hanya memerlukan gula merah dan baking soda namun dalgona candy amat diminati dek kerana acuan yang terukir. Kalau ikut Squid Game yang berasal dari Korea, siapa yang berjaya mengikut kembali ukiran tersebut terselamat. Manakala yang gagal akan mati.

Ini paling best dan paling ngam dengan tekak pelbagai peringkat umur. Snek yang diperbuat daripada jagung, siapa yang tak suka kan? Kalau korang tak tahu, si Corntoz ni jadi lebih boom in 2021.

Siapa kata size doesn’t matter, mesti tak pernah try  Corntoz! Kini dalam pek 100g, memang lagi best makan together-gether!

Ada 3 syiok flavours yang korang kena try semuanya. Antaranya Chilli Chesse, Hot & Spicy dan Smokey BBQ. Sedap wey! Flavour dia pun memang kaw!

Paling padu perisa Chilli Cheez! Tapi Hot & Spicy dan Smokey BBQ pun best jugak! Kalau korang tak tahu, Corntoz ni adalah salah satu snek jagung keluaran Mamee! Jadi, rasa nya mesti lah sedap kan!

Kalau korang nak makan jajan time petang, beli jer Corntoz. Lebih besar, lebih best, lebih boom!

Sebelum tu, meh layan dulu video Sean Lee dan kawan barunya, Pinko ni. Seekor kuda warna pink yang sangat-sangat kiut! Mestilah kena layan minisode dengan Corntoz, baru onz.

Ha sebelum korang terlupa, Corntoz boleh dibeli kat Shopee Mamee OS ataupun di pasaraya terdekat. Jangan lupa terjah Facebook dan Youtube Corntoz setiap hari Jumaat untuk saksikan aksi terbaru Sean dan Pinko.


Peminat Doakan Wan Sharmila & Shuib Berjodohan

Namanya dipetik kononnya merupakan wanita misteri yang memeluk anak Shuib dalam satu video baru-baru ini, akhirnya pelakon Wan Sharmila bertemu dengan anak pelawak itu iaitu Talita.

Menerusi video dikongsikan di akaun Instagram Siti Sarah, Talita dilihat gembira apabila dapat bertemu serta meluangkan masa dengan Wan Sharmila.

“Harini Dekta (Talita) jumpa Aunty Lala (Wan Sharmila). Pergi makan-makan. Aunty lala belikan buku. Dekta pun bagi hadiah Loveta dekay Aunty Lala. Jumpa lagi Aunty Lala. Terima kasih luangkan masa dengan Dekta.

“Seharian dengan Aunty Lala. Dekta gembira sangat. Jumpa lagi,” kapsyen pada video itu.

Video tersebut mendapat pelbagai reaksi daripada netizen yang gembira dan teruja melihat pertemuan tersebut. Tidak kurang juga ada yang mendoakan pelakon itu berjodohan dengan Shuib.

Dalam pada itu, ada segelintir netizen mengatakan wajah Talita hampir sama dengan Wan Sharmila malah kedua mereka juga nampak serasi.

Terdahulu, Wan Sharmila mengakui terkejut melihat video tersebut kerana wanita itu miripnya tetapi itu bukan dirinya.

Dalam pada itu, Wan Sharmila menolak andaian netizen cuba untuk menjodohkannya dengan Shuib sebaliknya mereka hanya meneka siapa wanita misteri itu sahaja.


Ebit Lew Didakwa Hantar Gambar, Perkataan Lucah Di WhatsApp

Umum mengetahui, pendakwah terkenal, Ustaz Ebit Lew hari ini dihadapkan ke mahkamah di Tenom dipercayai membabitkan 11 pertuduhan termasuk berkaitan gangguan seksual.

Memetik Utusan Online, 11 pertuduhan dibuat terhadap pendakwah itu iaitu membabitkan penghantaran gambar dan perkataan lucah dengan maksud mengaibkan kehormatan seseorang melalui aplikasi WhatsaApp.

Pengarah Jabatan Siasatan Jenayah Bukit Aman, Datuk Seri Abd. Jalil Hassan berkata kesemua pertuduhan itu adalah bagi kesalahan yang didakwa berlaku di Tenom, Sabah antara bulan Mac sehingga Jun tahun lalu terhadap seorang wanita.

Jika disabitkan kesalahan, tertuduh boleh dihukum penjara selama tempoh lima tahun atau denda atau kedua-duanya sekali.

Terdahulu, Ebit mengaku tidak bersalah terhadap kesemua 11 pertuduhan berkaitan kes gangguan seksual itu.

Julai tahun lalu, siasatan terhadap pendakwah terkenal berusia 37 tahun dilakukan selepas polis menerima laporan daripada beberapa individu mendakwa pendakwah itu melakukan gangguan seksual.